बहती बयार, मोबाइल तिहार – Lokayat\nबहती बयार, मोबाइल तिहार\nछत्तीसगढ़ की संचार क्रांति योजना आज बहस के केंद्र में है। दुनिया में पहली बार किसी राज्य सरकार ने साढ़े पचपन लाख मोबाइल गरीब जनता को मुफ्त देने का फैसला किया है। स्कूल-कॉलेज में पढऩे वाले छात्रों तथा शहरी और ग्रामीण क्षेत्रों में रहने वाले गरीबों को दो चरणों में मोबाइल बांटे जाएंगे। पहले चरण में इसी वर्ष करीब 50 लाख और दूसरे चरण में सन् 2019 में करीब साढ़े पांच लाख से अधिक मोबाइल लोगों में बांटे जाएंगे। सरकार की मंशा आचार संहिता लागू होने से पूर्व पहले चरण को पूरा करने की है। सियासी हलकों में चुनाव आचार संहिता के पहले फ्री मोबाइल वितरण मुख्यमंत्री डॉ. रमन सिंह का मास्टर स्ट्रोक माना जा रहा है।\nगौरतलब हैं कि संचार क्रांति योजना के तहत स्काई योजना को अंजाम देने की कवायद लंबे समय से चल रही थी। विवाद कम से कम हो इसके लिए बड़ी हद तक पारदर्शिता बरती गई। मोबाइल कौन सा है, उसमें कौन-कौन से फीचर हैं, बाजार में उसकी कीमत कितनी है, कितनी राशि में खरीद हुई है, हितग्राहियों की अहर्ता क्या है और वे कैसे आवेदन कर सकते हैं यानी छोटी से छोटी बात का पूरा ब्यौरा दिया गया है। सूत्रों के अनुसार राज्य सरकार सन् 2011 में हुई जनगणना के आधार पर कमजोर वर्ग के हितग्राहियों को माइक्रोमेक्स भारत स्काई-2 मोबाइल देगी। बाजार में इसकी कीमत करीब4हजार9सौ 99 रुपए है, किंतु अनुबंध के तहत सरकार ने इसे केवल2हजार5सौ9रुपए 92 पैसे प्रति मोबाइल खरीदा है। माइक्रोमेक्स मोबाइल 7.0 एंड्रायड में4इंच स्क्रीन,5एमपी फ्रंट कैमरा, रेयर कैमरा4गुना जूम, 8 जीबी मेमोरी, 1 जीबी रेंडम एसेस, मेमोरी6और रैम 8 हैं। 18 साल की छात्राओं और 21 साल के छात्रों को इससे उन्नत माइक्रोमेक्स भारत-4 दिया जाएगा, जिसका मूल्य एक हजार ज्यादा है। लक्षितजनों को मोबाइल खरीद मद पर मोटे तौर पर डेढ़ हजार करोड़ रुपया खर्च बैठेगा। इस योजना का एक खास पहलू यह भी है कि गरीबों को दिये जाने वाले मोबाइल का मालिकाना हक परिवार की प्रमुख महिला के नाम होगा। बताया जाता है कि ग्रामीण अंचल की 40 लाख महिलाएं इससे लाभवान्नित होंगी। हितग्राहियों को मोबाइल पाने के लिए ज्यादा पापड़ न बेलने पड़ें, इसका खास ख्याल मुख्यमंत्री ने रखा है।\nफ्री मोबाइल जल्द बांटे जाने का संकेत 26 जुलाई, 2018 को राष्ट्रपति रामनाथ कोविन्द के बस्तर दौरे के दौरान मिल गया था। राष्ट्रपति ने जब संचार क्रांति योजना का शुभारंभ किया था तो इसके बाद रायपुर इंडोर स्टेडियम में मुख्यमंत्री ने स्मार्ट फोन एप्प गोठ और 556 टॉवरों का लोकार्पण करते हुए कहा था कि जल्द ही 50 लाख लोगों के हाथों मे स्मार्ट फोन होगा। इसके बाद प्रदेश स्मार्ट छत्तीसगढ़ के नाम से जाना जाएगा। डॉ. रमन सिंह के अनुसार इन मोबाइल धारकों को मोबाइल मिलने के अगले छह माह तक बिल नही भेजा जाएगा। इस आशय का करार जियो रिलायंस के साथ हुआ है। मुख्यमंत्री के अनुसार मुफ्त मोबाइल योजना प्रधानमंत्री नरेंद्र मोदी के डिजिटल इंडिया के सपने को पूरा करने की दिशा में उठाया गया एक महत्वपूर्ण कदम है। इसका सबसे ज्यादा फायदा गांव के लोगों को होगा और इससे ग्रामीण व्यक्ति सरकारी योजनाओं से जुड़ सकेगा। कृषि, पशुपालन, यातायात, रोजगार क्षेत्र में इसका प्रत्यक्ष फायदा होना है। उन्होंने प्रतीकात्मक रूप में कुछ हितग्राहियों को मोबाइल भी दिया। इस रंगारंग कार्यक्रम में मशहूर अभिनेत्री कंगना राणावत की मौजूदगी भी सुर्खी बनी थी।\nइससे मुफ्त मोबाइल योजना को विपक्ष आसानी से हजम नहीं कर पा रहा है। आलोचकों के अनुसार प्रदेश के 27 जिलों में से9जिलों में नेटवर्क की हालत खराब है। प्रदेश का राष्ट्रीय औसत 64 फीसदी से काफी नीचे है। जानकारों के अनुसार राज्य में कनेक्किटी एरिया 29 फीसदी है। बतौर मिसाल आदिवासी बाहुल्य बस्तर संभाग में केवल 19 फीसदी आबादी कवरेज क्षेत्र में है। सरगुजा संभाग के सरगुजा, जशपुर, कोरिया जिला की स्थिति बस्तर से बहुत अलग नहीं है। चुनावी लाभ के लिए सरकार इससे होने वाले बड़े फायदों को गिनाते हुए आनन-फानन में मोबाइल बांटने को उतावली तो है, लेकिन जब दूरस्थ इलाकों में कनेक्किटी ही नहीं है तो हितग्राहियों को लाभ कैसे मिलेगा? सरकार ने इसके जवाब में कहा कि नए टॉवर लगाये जा रहे है और रेंज बढ़ाई जा रही है। भाजपा योजना को लेकर काफी उत्साहित है। पार्टी का मानना है कि रमन सिंह के धमाके के सामने विपक्ष का तर्क फुलझड़ी है। वक्त के साथ आया ज्वार चुनाव बीतने के साथ खुद उतर जाएगा। राजनीति से अलग गांव में मोबाइल तिहार को लेकर लोगों में खुशी है। आम लोगों को लग रहा है कि कुछ नहीं से कुछ होना ज्यादा अच्छा ंहै। मोबाइल विलासिता नहीं, आज की जरूरत है। एक अच्छा मोबाइल गरीब लोगों के हाथ में होना बड़ी बात होगी।\nPosted in छतीशगढ\nटंडन जी मेरे लिए पिता समान थे: रमन सिंह\nबजट रंगीन, किसान गमगीन\nआजादी की लड़ाई और नायकों की भूलें\nभारत रत्न अटल\nभारत-ईरान संबंधों पर बढ़ते संकट\nअमीर गरीब के बीच अभी और चौड़ी होगी खाई\nकभी तो होगी इस रात की सुबह\nअठारवीं सदी के उत्तराद्र्ध एवं उन्नीसवी सदी के पूर्वाद्र्ध में विश्व इतिहास की कुछ...\nपत्रकारिता का मूलमंत्र प्रतिरोध: शिवनारायण\nशब्दों के बादशाह अशोक राज करते थे रिश्तों के बल...\nबात है सन् 2011 की। अस्पताल में फिजियोथेरपी सेशन में थी कि फोन बार-बार बजने लगा। उन दिनो...\nहरा-हरा खरगोश हुआ खामोश\nकुछ लेखक पैदा बाद में होते हैं, उनकी पुस्तक पहले आ जाती है, लेकिन कुछ महानुभावों की लि...\nशब्दों की तिलिस्मी सुरंग में धुंए से उभरते अक्स\nAugust 12, 2018 15 Responses\nमेरी आभा में शिव की भी आभा\nचतुर्वेदी सर ने डूबके लिखा है: संजय जगदाले\nआदरणीय चतुर्वेदी साहब, आदरणीय कहकर मैं यह साबित नहीं करना चाहता कि मैं उम्र में बहुत...\nGroup of Lokayat\nCopyright © 2018 Lokayat. All rights reserved.


ओशो गंगा/ Osho Ganga: प्रेम योग–(दि बिलिव्ड-1)–(प्रवचन–09)\nदो वृक्षों के जोड़े से उत्‍पन्‍न हुआ फल—(प्रवचन—नौवां)\nदिनांक 29 जून; सन् 1976\nजो व्यक्ति प्रेम के अनुभव से अनजाना है\nउसके साथ सम्बंध जोड़कर तुम कैसे किसी निष्कर्ष परपहुंच सकते हो?\nउल्लू सूर्य की किरणों से अंधा बना\nबैठा हुआ आकाश को एकटक देखता रहता है।\nमनुष्य एक अनवरत खोज है, एक शाश्वत तलाश है, और निरंतर बना रहने वाला एक प्रश्न है। यह खोज है उस ऊर्जा के लिए जो पूरे अस्तित्व को संभाले हुए है चाहे तुम उसे परमात्मा कहो, सत्य कहो, अथवा चाहे जिस नाम से पुकारो। कौन एक साथ इस अनंत अस्तित्व को धारण किए हुए है? इस सभी का केंद्र और इसका सबसे महत्त्वपूर्ण भाग कौन है?\nविज्ञान, दर्शनशास्त्र और धर्म सभी एक ही प्रश्न पूछ रहे हैं। उनके दिए गए उत्तर भिन्न—भिन्न हो सकते हैं, लेकिन उन सभी के प्रश्न ठीक वही हैं। धर्म, उसे परमात्मा कहते हैं। वैज्ञानिक इस शब्द परमात्मा से सहमत नहीं है। यह नाम बहुत व्यक्तिगत दिखाई देता है। मनुष्य के रूप में यह परमात्मा के ही आरोप जैसा मनुष्य द्वारा ईजाद किया गया नाम जैसा लगता है। वे लोग इसे ' विद्युत ' अथवा ' चुम्बकीय ऊर्जा क्षेत्र ' कहते हैं, लेकिन केवल नाम ही अलग है। परमात्मा उनके लिए एक ' ऊर्जा ' क्षेत्र है।\nदार्शनिक इसे विभिन्न नाम दिए चले जाते हैं, चट्टानों की पर्तों का बुनियादी स्वरूप, पूर्ण अथवा ब्रह्म। थेल्स से लेकर बर्टेन्ड रसेल तक, उन लोगों ने इस प्रश्न के अनेक उत्तर दिए हैं। कभी कुछ दार्शनिक कहते हैं—’‘ वह जल है और उसमें तरलता और प्रवाह है, कभी कोई कहता है वह अग्नि है। लेकिन उनकी खोज शाश्वत बनी हुई है। ऐसा क्या है जो इस अनंत ब्रह्माण्ड को एक साथ धारण किए हुए है?''\nबाउल इसे प्रेम पुकारते हैं और मेरे लिए भी उनका यह उत्तर सबसे अधिक संगत प्रतीत होता है। यह न तो व्यक्तिगत है और न अवैयक्तिक है। इसमें कुछ तत्व परमात्मा जैसा है और कुछ ऐसा है, जो चुम्बकीय है, जो दिव्य है और उसमें कुछ ऐसा है जिसमें पृथ्वी की सुवास है।\nप्रेम के दो चेहरे होते हैं। यह इटली के प्राचीन देवता जानुस जैसा है। (जिसके आने जाने के दो द्वारों के प्रतीक स्वरूप आगे पीछे दो चेहरे होते थे।) एक चेहरा पृथ्वी की ओर नीचे देखता है और दूसरा चेहरा ऊपर आकाश की ओर। यह। एक ऐसा महान संश्लेषण है, जिसकी अभी तक धारणा की गई है। यह वासना से\nजन्मता प्रार्थना की ओर जाता है। यह कीचड़ से उत्पन्न होता है और सूर्य की ओर देखते हुए एक कमल का पुष्प बन जाता है।\nयह शब्द ' प्रेम ' समझने जैसा है। इस प्रेम शब्द से हम क्या अर्थ लेते हैं? एक चीज का तो निश्चित रूप से हम यह अर्थ लेते हैं कि उसमें अपनी ओर खींचने की एक महान शक्ति है। जब तुम किसी के प्रेम में पडते हो तो ऐसा नहीं है कि तुम कुछ करते हो। तुम खींच लिए जाते हो। उसमें एक चुम्बकीय शक्ति होती है। तुम अपने प्रेमपात्र की ओर आकर्षित होते हो, जैसे तुम असहाय होकर प्रेम पात्र की चुम्बकीय शक्ति से अपनी इच्छा के विरुद्ध भी उसकी ओर खींच लिए जाते हो। उसमें एक खिंचाव और आकर्षण होता है, एक चुम्बकीय क्षेत्र होता है। यही कारण है कि हम उसे ' प्रेम में गिरना ' या ' प्रेम के लिए मर जाना ' कहते हैं। गिरना और मरना कौन चाहता है? लेकिन कौन प्रेमी उससे अपने को बचा सकता है? जब वह ऊर्जा तुम्हें पुकारती है तब तुम वही पुराने व्यक्ति नहीं रह जाते। कुछ चीज जो तुमसे बड़ी महान और दिव्य है वह तुम्हें अपनी ओर आमंत्रित कर रही है, जादू से अपनी ओर खींच रही है। यह चुनौती ऐसी है कि कोई भी व्यक्ति उसकी ओर सिर के बल दौड़ पड़ता है।\nइसलिए पहली चीज जो समझने जैसी है वह यह है कि प्रेम में आकर्षण और अपनी ओर खींचने की एक महान शक्ति होती है। तुम अचानक ही वही सामान्य व्यक्ति नहीं रह जाते। चमत्कारिक रूप से तुम्हारी चेतना में कुछ चीज बदल जाती है। प्रेम तुम्हें रूपांतरित कर देता है। प्रेम में गिरकर एक हिंसक मनुष्य भी कोमल और दयावान बन जाता है। एक हत्यारा भी इतना अधिक करुणापूर्ण बन जाता है कि लगभग इस पर विश्वास करना ही असम्भव लगता है। प्रेम एक चमत्कार है—वह तुच्छ धातु को स्वर्ण में बदल देता है।\nजब लोग प्रेम में पड़ जाते हैं, तब क्या तुमने उनके चेहरे और आंखों का निरीक्षण किया है? तुम विश्वास ही नहीं कर सकते कि ये लोग वही व्यक्ति हैं। जब प्रेम उनकी आत्माओं को अपने अधिकार में ले लेता है, उनकी आकृति बदल जाती है, जैसे वे किसी अन्य आयाम में चले जाते हैं और वह भी अचानक...... और वह भी स्वयं उनके बिना कोई प्रयास के। जैसे मानो वे परमात्मा के जाल में पकड़ लिए गए हो। प्रेम उन्हें निम्न तल से उच्च तल की ओर ले जाता है, वह पृथ्वी को आकाश में रूपांतरित कर देता है, वह मनुष्य को दिव्यता में बदल देता है।\nये दो चीजें है, पहली है—प्रेम एक ऊर्जा क्षेत्र है...... .वैज्ञानिक भी इससे सहमत है। दूसरी चीज हैं—प्रेम में एक रूपांतरित कर देने वाली शक्ति है। वह तुम्ह भारहीन होने में सहायता करती है, वह तुम्हें पंख देती है। तुम अनंत की ओर सभी के पार जा सकते हो। धार्मिक विचारक इससे सहमत होंगे कि प्रेम परमात्मा और विद्युत दोनों ही हैं। प्रेम एक दिव्य ऊर्जा है। बाउलों ने प्रेम को चुना है, क्योंकि यह मनुष्य के जीवन में होने वाला सबसे अधिक महत्त्वपूर्ण अनुभव है। तुम भले ही धार्मिक हो अथवा नहीं, इससे कोई अंतर नहीं पड़ता। प्रेम मनुष्य के जीवन का केंद्रीय अनुभव बना ही रहता है। यह सबसे अधिक सामान्य और सबसे अधिक असामान्य है। यह कम या अधिक प्रत्येक व्यक्ति को घटता है और जब यह घटता है, यह आकृति और प्रकृति दोनों बदल देता है। यह सामान्य होकर भी असामान्य है। यह तुम्हारे और सर्वोच्च सत्ता के मध्य एक सेतु है।’’\nहमेशा तीन ' प ' का स्मरण रखो—प्रेम, प्रकाश और परिपूर्ण जीवन। परिपूर्ण जीवन तुम्हें अस्तित्व ने दिया है, तुम उसे जी रहे हो। प्रकाश तुम्हारे सामने मौजूद है लेकिन तुम्हें प्रकाश और अपने पूरे जीवन के मध्य एक सेतु बनाना है। यह सेतु ही प्रेम है। इन तीनों प को लेकर तुम पूरे जीवन का मार्ग बना सकते हो, अपने होने और अस्तित्व को एक नई दिशा दे सकते हो।\nबाउल दार्शनिक नहीं है। वे लोग कवि अधिक हैं—वे गाते और नाचते हैं। वे सोच विचार नहीं करते। वास्तव में वे लगभग दार्शनिकता के विरोधी जैसे हैं, कयोंकि उनकी यह भली भांति समझ में आ गया है कि जब भी मनुष्य बुद्धि प्रधान अधिक हो जाता है वह प्रेम करने में असमर्थ हो जाता है और प्रेम ही सेतु बनने जा रहा है। एक मनुष्य जो बहुत अधिक बुद्धि प्रधान हो जाता है, हृदय से दूर चला जाता है और हृदय ही वह केंद्र है, जो प्रेम की पुकार का उत्तर देता है।\nबुद्धिप्रधान व्यक्ति संसार से कटकर जैसे उससे दूर हो जाता है। वह रहता संसार में ही है, लेकिन वह ऐसे रहता है जैसे मानो किसी गहरी गफलत में हो। वह रहता संसार में ही है, लेकिन वह उस वृक्ष की भांति रहता है, जिसने अपनी जड़ें खो दी हों। वह सिर्फ नाम भर को रहता है, कुछ यों रहता है जैसे उसमें जीवन का रस अब और प्रवाहित ही न हो रहा हो। जैसे सभी से सम्पर्क तोड़कर वह सभी ले टूट गया हो। जैसे उस पर से उसका स्वामित्व कहीं और हस्तांतरित हो गया हो।\nआज का मनुष्य ऐसा अनुभव करता है, जैसे स्वयं पर से उसका स्वामित्व कहीं और हस्तांतरित हो गया है, वह यहां अपने आपको बाहरी व्यक्ति जैसा अकेला अनुभव करता है, उसे ऐसा नहीं लगता कि वह अपने घर में है, जीवन, अस्तित्व और इस संसार के साथ आराम से है। उसे ऐसा अनुभव होता है जैसे उसे इस संसार में फेंक दिया गया है और वह एक आशीर्वाद या वरदान की अपेक्षा एक अभिशाप कहीं अधिक है।\nऐसा आखिर हुआ क्यों है? बहुत अधिक बुद्धिप्रधान होने के कारण, मस्तिष्क को बहुत अधिक प्रशिक्षण दिए जाने से उसकी वे जडें ही कट गई हैं जो हृदय को उससे जोड़े हुए थीं। यहां बहुत से लोग हैं और मैंने यह निरीक्षण किया है कि हजारों लोग ऐसे हैं जो यह जानते भी नहीं कि हृदय है क्या? वे उसे छोड़ ही चुके हैं। हृदय उनका धड़कता जरूर है, लेकिन उसकी ऊर्जा उसके द्वारा प्रवाहित नहीं हो रही। वे उसे छोड़ कर आगे बढ़ गए है, वे सीधे खोपड़ी में चले गए हैं। जब वे प्रेम भी करते हैं, तो वे ' सोचते ' हैं कि वे प्रेम कर रहे हैं। जब वे कुछ अनुभव करते हैं तो ' वे सोचते हैं ' कि वे अनुभव कर रहे हैं। अनुभव करना अथवा भावपूर्ण होना भी सोचने के द्वारा ही होता है। वास्तव में यह नकली होना ही है।\nसोचना—विचारना सबसे बड़ा धोखा और झूठ है, क्योंकि सोचना, मनुष्य का संसार को समझने का प्रयास है और प्रेम है परमात्मा का मनुष्य को समझने का प्रयास। मुझे इसे फिर दोहराने दो — जब तुम परमात्मा अथवा अस्तित्व अथवा सत्य को समझने का प्रयास करते हो, वह तुम्हारी अखण्ड और उस अनंत पूर्ण के एक भाग, एक बहुत छोटे से भाग को पकड़ने की कोशिश हैं। इस कोशिश को बरबाद होना ही है, वह असम्भव है। ऐसा होना वस्तुओं का स्वभाव नहीं है।\nप्रेम तब जन्मा, जब परमात्मा ने तुम्हें पाया। प्रेम तब उपजा, जब परमात्मा के हाथ तुम्हें खोजने को टटोलते हुए आगे बड़े। प्रेम तब होता है, जब तुम अपने खोजने की परमात्मा को अनुमति देते हो। इसलिए तुम प्रेम की व्यवस्था नहीं कर सकते। तुम तर्क वितर्क करने की व्यवस्था कर सकते हो जहां तक तर्क वितर्क का सम्बंध है, तुम इसमें बहुत बहुत कुशल हो सकते हो। जिस क्षण प्रेम उमगता है, तुम पूरी तरह से अक्षम और नकारा बन जाते हो। तब तुम यह नहीं जानते कि तुम हो कहां, तब तुम यह नहीं जानते कि तुम क्या कर रहे हो, तब तुम यह नहीं जानते कि तुम कहां जा रहे हो, तब तुम किसी नियंत्रण को जानते ही नहीं। तर्क वितर्क को नियंत्रित किया जा सकता है, लेकिन प्रेम अनियंत्रित है। तर्क—वितर्क कुशलता से की जाने वाली व्यवस्था है, जब कि प्रेम होना एक घटना है। तर्क तुम्हें यह अनुभव कराता है कि तुम भी कुछ हो और प्रेम तुम्हें इस बात का अहसास देता है कि तुम कुछ भी हो नहीं हो।\nतुममें प्रेम तभी उमगता है, जब तुम अपने अंदर परमात्मा को प्रवेश करने की अनुमति देते हो। जब तुम अपने से कोशिश कर रहे हो तो पूरा प्रयास ही व्यर्थ है।\nअपनी लड़की के यहां एक सांध्यकालीन उत्सव में मुल्ला नसरुद्दीन को धकेलते हुए मुख्य अतिथि तक ले जाया गया। उसने सुना कोई उसे डॉक्टर कहकर सम्बोधित कर रहा है। अब उसने आत्मविश्वास के साथ कहा—’‘ डॉक्टर! क्या मैं आपसे एक प्रश्न पूछ सकता हूं?''\nउसने कहा—’‘ निश्चय ही। आप अवश्य पूछिए।’’ मुल्ला नसरुद्दीन ने कहा—’‘ कुछ देर से मेरे दिल के नीचे एक अजीब तरह का दर्द हो रहा है.......।’’ मेहमान ने असहज होने का अनुभव करते हुए उसे टोका—’‘ मुझे बहुत बहुत अफसोस है मुल्ला! लेकिन सत्यता यह है कि मैं डॉक्टर ऑफ फिलासफी हूं।’’ नसरुद्दीन ने कहा—’‘ ओह! मुझे बहुत अफसोस है।’’ यह कहते हुए वह जाने के लिए मुड़ा, लेकिन फिर घूमकर अपनी उत्सुकता शांत करने के लिए उसने कहा—’‘ डॉक्टर! एक प्रश्न और, कृपया मुझे यह बतलाइये कि यह फिलासफी किस तरह की बीमारी होती है।’’\nहां। फिलासफी या दर्शनशास्त्र एक तरह की बीमारी ही है और वह किसी तरह की सामान्य बीमारी ही नहीं, वह कैंसर से भी कहीं अधिक अन्य शेष सभी बीमारियों को मिलाकर उनसे भी कहीं अधिक खतरनाक है। एक रोग केवल एक जड़ को काट सकता है। सभी बीमारियां मिलकर भी तुम्हें एक साथ अस्तित्व से पूरी तरह नहीं काट सकती। दर्शनशास्त्र तुम्हें बस पूरी तरह काट देता है, तुम पूरी तरह जडूमूल से उखड़ जाते हो।\nयह रोग है क्या? जब अस्तित्व के साथ तुम्हारे सम्बंध का एक तार ढीला हो जाता है, तुम बीमार पड़ जाते हो। जब सिर से सम्बंध शिथिल होता है। तब वहां सिर दर्द होता है। जब से सम्बंध टूट जाता है तो पेट दर्द होता है। कहीं न कहीं तुम स्वतंत्र हो जाते हो, तुम एक दूसरे पर आश्रित रहने वाले अस्तित्व सागर में जब और नहीं रह पाते, तभी बीमारी प्रकट होती है। रोग की अपनी एक अलग स्वतंत्रता है। जब तुम्हारे अंदर कैंसर की कोशिकाएं विकसित होती हैं। वह विकास अपने आप में एक नया संसार हैं। उसका इस अस्तित्व के साथ कोई सम्बंध नहीं होता। एक रुग्ण मनुष्य वह है, जिसके कई तरह से अस्तित्व से सम्बंध नहीं रह गए। जब कोई रोग जटिल, पुराना और असाध्य हो जाता है, उसका साधारण सा अर्थ यही है कि उसकी जड़ें पूरी तरह नष्ट हो चुकी हैं। यहां तक कि पृथ्वी में उसे फिर रोपने की भी संभावना नहीं रह गई है। तुम्हें केवल आशिक रूप से जीवित रहना होगा, क्योंकि तुम्हारा एक भाग मृत ही रहेगा। किसी को लकवा मार जाता है, इसका क्या अर्थ है? शरीर ने अस्तित्व की ऊर्जा के साथ अपना सम्बन्ध तोड़ दिया है। अब वह लगभग एक मृत चीज है असम्बंधित। केवल लटका हुआ। अब उसमें जीवन रस प्रवाहित नहीं हो रहा है।\nयही है वह, जिसे रुग्णता कहते हैं, तब दर्शनशास्त्र वास्तव में वह सबसे बड़ी बीमारी है जो यहां हो सकता है— क्योंकि यह तुम्हें अस्तित्व से पूरी तरह काट देती है और इतना ही नहीं यह तुम्हारा ऐसे तर्क से भी सम्बंध विच्छेद कर देती है जो तुम्हें कभी भी इस बात से सजग नही होने देता कि तुम रुग्ण हो। यह तुम्हारा सम्बंध ऐसे औचित्य और तार्किक समझ के साथ जोड़ देती है कि तुम कभी सजग नहीं हो पाते और तुम चूके चले जाते हो। यह स्वयं को न्यायसंगत ठहराने की बहुत बड़ी बीमारी है, जो अपना समर्थन किए चले जाती है। दर्शनशास्त्र का अर्थ कि मनुष्य पूरी तरह से बुद्धि के अधिकार में हो गया। वह अस्तित्व को प्रेम की दृष्टि के द्वारा न देखकर, तर्क की ही दृष्टि से देखता है।\nजब तुम तर्क की दृष्टि के द्वारा देखते हो, तो तुम बहुत थोड़ी सी चीजें ही जानोगे, लेकिन वे थोड़ी सी चीजें तुम्हें सत्य और वास्तविकता की पूरी दृष्टि नहीं देंगी। वह केवल थोड़ा सा संक्षिप्त विवरण होगा।\nजब तुम प्रेम के द्वारा देखते हो, तब तुम सत्य और वास्तविकता जैसी है, उसे यथार्थ रूप में जानते हो। प्रेम अस्तित्व के साथ मिलकर, एक साथ सहभागिता में बरस रहा है। वह सर्वोच्च आनंद का एक प्रपात जैसा है और तुम उसमें बहे जा रहे हो और अस्तित्व सदा से ही प्रवाहित हो रहा है और दोनों एक दूसरे, से मिलकर, एक दूसरे में समाहित होकर, जैसे दो सरिताओं का एक संगम बन गए हो। इस मिलन से एक महान संश्लेषण उत्पन्न हो रहा है। खण्ड, अखण्ड में मिल रहा है और अखण्ड खण्ड में समाहित हो रहा है। तब कोई ऐसी चीज उत्पन्न होती है जो खण्ड से कहीं अधिक होती है और जिसमें साथ ही अखण्ड भी होता है। यही है वह प्रेम। मनुष्य की सभी भाषाओं में प्रेम सर्वाधिक महत्त्वपूर्ण शब्द है क्योंकि प्रेम की भाषा, अस्तित्वगत भाषा है।\nलेकिन किसी न किसी प्रकार हम बचपन से ही अपंग बना दिए जाते हैं। हमारी जड़ें हृदय से काट दी जाती हैं। हमको बुद्धि की ओर बलपूर्वक धकेल दिया जाता है और हृदय तथा भाव की ओर जाने की अनुमति नहीं मिलती। यही वह चीज है जिससे मनुष्यता एक लम्बी अवधि से पीड़ित है, यही वह गहरा संकट है, जिसके कारण मनुष्य अभी भी प्रेम के साथ रहने में समर्थ नहीं हो पा रहा है।\nइसके कुछ कारण हैं। प्रेम में बहुत बड़ी जोखिम है। प्रेम तुम्हें खतरों में ले जाता है क्योंकि तुम उसे नियंत्रित नहीं कर सकते, उसमें कोई सुरक्षा नहीं होती।\nतुम्हारे हाथों में फिर कुछ भी नहीं रह जाता। तुम बेबस हो जाते हो। उसके बारे में पहले से कुछ भी नहीं कहा जा सकता, वह तुम्हें कहां किस ओर ले जाएगा, कोई भी नहीं जानता।\nप्रत्येक स्थिति में वह कहीं ले ही जाएगा, यह भी कोई नहीं जानता। कोई भी व्यक्ति निपट अंधेरे में ही आगे बढ़ रहा होता है, लेकिन जड़ें अंधेरे में ही विकसित होती हैं। यदि एक वृक्ष की जड़ें ही अंधेरे से डरकर, पृथ्वी के अंदर न जाएं तो वृक्ष मर जाएगा। उन्हें अंधेरे में आगे बढ़ना ही होता है। उन्हें पृथ्वी की गहनतम और गहरी पर्तों की ओर बढ़ना होता है। जहां वे पोषित होने के लिए जल का स्रोत खोज सकें।\nहृदय भी तुम्हारे अस्तित्व का सबसे अधिक अंधेरा भाग है, वह एक अंधेरी रात की भांति है। वह तुम्हारा गर्भ है। वही तुम्हारी पृथ्वी है। इसीलिए लोग अंधेरे में जाने से डरते हैं और वे प्रकाश में ही रहना चाहते हैं। कम से कम तुम यह देख तो सकते हो कि तुम हो कहां और क्या होने जा रहा है। तुम सुरक्षित और सही सलामत हो। जब तुम प्रेम में आगे बढ़ते हो, तुम होने वाली संभावनाओं का अनुमान नहीं लगा सकते तुम परिणामों का भी अनुमान नहीं लगा सकते। तुम परिणामों की ओर उन्‍मूख होकर किसी विशिष्ट दिशा में आगे नहीं बढ़ सकते। प्रेम के लिए भविष्य का कोई अस्तित्व है ही नहीं, केवल वर्तमान ही सामने रहता है। तुम इस क्षण में हो सकते हो, लेकिन तुम आने वाले अगले क्षण के बारे में कुछ भी सोच ही नहीं सकते। प्रेम में कोई योजना बनाना संभव ही नहीं है।\nसमाज, सभ्यता, संस्कृति और संगठित धर्म— यह सभी एक छोटे से बच्चे को, जो वे ठीक समझते हैं, उस पर विश्वास कर उसे करने को विवश करते हैं। वे सभी शक्तियों को उसकी बुद्धि में केंद्रित करने का प्रयास करते हैं। और एक बार सारी ऊर्जाएं और शक्तियां बुद्धि में केंद्रित हो जाये, फिर हृदय की ओर प्रवाहित होना बहुत कठिन हो जाता है। वास्तव में प्रत्येक बच्चा प्रेम की महान ऊर्जा के साथ ही जन्म लेता है, क्योंकि प्रेम की ऊर्जा से ही वह जन्मता है। बच्चा प्रेम और विश्वास से भरा हुआ होता है। क्या तुमने एक छोटे से बच्चे की आंखों में झांक कर देखा है? कितने विश्वास से भरी हुई है वे? बच्चा किसी भी बात पर विश्वास कर सकता है। बच्चा सांप के साथ भी खेल सकता है, बच्चा किसी भी व्यक्ति के साथ कहीं भी जा सकता है। बच्चा आग के भी इतने अधिक निकट जा सकता है कि वह उसके लिए खतरनाक भी हो सकता है क्योंकि बच्चे ने अभी तक संदेह करना नहीं सीखा है। इसलिए हम उसे संदेह करना सिखलाते हैं। हम उसे सत्य और प्रत्येक बात पर सन्देह और तर्क करना सिखलाते हैं। यह विषम परिस्थितियों में जीवित रहने की ओर उठाये गए कदम दिखाई देते हैं। हम उसे भयभीत होना, सावधानी बर्तना और समझदार बनना सिखलाते हैं और यह सभी चीजें मिलकर उसके प्रेम की संभावना की हत्या कर देती है।\nडी. अब्राहम को मुल्ला नसरुद्दीन की दुकान पर उसे देखने बुलाया गया, जहां मुल्ला बेहोश पड़ा हुआ था। डॉक्टर अब्राहम ने एक लम्बे समय तक उसका इलाज और देखभाल की और उसे होश में ले आया।\nहोश में आने पर उसने मुल्ला से पूछा— '' आखिर तुमने उस चीज को पिया ही क्यों? क्या तुमने उसकी शीशी पर लगे लेबिल पर यह पढ़ा नहीं कि वह विष है।’’\nनसरुद्दीन ने उत्तर दिया—’‘ जी हां डॉक्टर साहब! मैंने उसे पढ़ा तो, लेकिन उस पर विश्वास नहीं किया।’’\nडॉक्टर अब्राहम ने पूछा—’‘ आखिर क्यों?''\nनसरुद्दीन ने उत्तर दिया—’‘ क्योंकि मैंने जब कभी भी किसी पर विश्वास किया, मैंने धोखा ही खाया।’’\nलोग धीमे— धीमे ही सीखते है—कि कैसे विश्वास न किया जाए और कैसे पक्का संदेही बना जाए। और यह इतनी अधिक धीमी गति और इतनी छोटी —छोटी खुराकें लेने के बाद घटता है, कि तुम कभी भी उसके प्रति सजग हो ही नहीं पाते, जो कुछ तुम्हें घट रहा है। जब वह घट चुकता है तो काफी देर हो चुकी होती है। यही वह चीज है, जिसे लोग अनुभव कहते हैं। वे लोग तभी उसी व्यक्ति को अनुभवी कहते हैं, जब वह हृदय के साथ अपना सम्बंध पूरी तरह तोड़ चुका होता है, वे कहते हैं—’‘ यह व्यक्ति बहुत अधिक अनुभवी, बहुत अधिक चतुर और चालाक है और इसे अब कोई भी व्यक्ति धोखा नहीं दे सकता।’’\nभले ही उसे कोई भी व्यक्ति धोखा न दे सकता हो, लेकिन उसने स्वयं अपने आप को ही धोखा दिया है। उसने वह सभी कुछ खो दिया था, जो बचाने जैसा है। उसने सभी कुछ खो दिया है। और वह बचा क्या रहा है?\nतब एक बहुत विलक्षण घटना घटती है। लोग दूसरे व्यक्तियों से प्रेम नहीं कर सकते, क्योंकि लोग धोखेबाज हो सकते हैं। वे वस्तुओं से प्रेम करना शुरू कर देते हैं क्योंकि उसके स्थान पर प्रेम करने की बहुत अधिक जरूरत है, वे उसका विकल्प खोजने लगते हैं। कोई व्यक्ति अपने घर से प्रेम करने लगता है, कोई अपनी कार से प्रेम करने लगता है, कोई व्यक्ति कपड़ों से और अन्य कोई व्यक्ति धन से प्रेम करने लगता है। वास्तव में घर धोखा नहीं दे सकता, इस प्रेम में कोई खतरा नहीं है। तुम कार से प्रेम कर सकते हो, एक कार एक असली व्यक्ति की अपेक्षा कहीं अधिक विश्वसनीय है। तुम धन से प्रेम कर सकते हो, धन तो मृत है। वह हमेशा तुम्हारे नियंत्रण में रहता है। बहुत से लोग व्यक्तियों की अपेक्षा, वस्तुओं से क्यों अधिक प्रेम करते हैं? और यदि वे किसी व्यक्ति से प्रेम करते भी हैं, तो वे उस व्यक्ति को एक वस्तु की भांति तुच्छ और बेजान बना देते हैं। यदि तुम किसी स्त्री से प्रेम करते हो, तुम तुरंत उसे अपने अधीन कर अपनी पत्नी बनाने को तैयार हो जाते हो, जो वह है, तुम उसके कद को घटाकर उसे एक विशिष्ट पत्नी का रोल देने को तैयार हो जाते हो क्योंकि असली प्रेमिका की अपेक्षा उसके बारे में पहले ही से कुछ अधिक जाना जा सकता है। यदि तुम किसी पुरुष से प्रेम करती हो तो तुम उसे एक वस्तु की भांति अपने अधिकार में रखना चाहती हो। तुम चाहती हो कि वह तुम्हारा पति बन जाए क्योंकि प्रेमी में कहीं अधिक तरलता होती है, कोई भी नहीं जानता कि वह. एक पति कहीं अधिक ठोस दिखाई देता है। कम से कम उसके साथ कानून तो है, कचहरी और पुलिस तो है और उस बारे में राज्य सरकार भी है जो उसके पति पर उसके अधिकार को एक विशिष्ट दृढ़ता प्रदान करती है। एक प्रेमी तो स्वप्न सदृश दिखाई देता है, वह उतना अधिक वास्तविक नहीं है। शीघ्र ही प्रेम में पड़ने के बाद लोग विवाह करने के लिए तैयार हो जाते हैं। प्रेम से उन्हें इतना अधिक भय होता है। और जिससे भी हम प्रेम करते हैं हम उसे अपने नियंत्रण में लेने की कोशिश शुरू कर देते हैं। पति और पत्नी के बीच मां और बेटों के बीच, भाई और बहनों के बीच और मित्रों के मध्य भी यही संघर्ष चल रहा है : कि कौन किसे अपने अधिकार में रखने जा रहा है। इसका अर्थ है कौन किसे वस्तु बनाकर अपने अधिकार में करने जा रहा है, कौन किसे अपनी सीमा में आबद्ध करने जा रहा है? कौन मालिक बनेगा और कौन गुलाम बनेगा?\nमुल्ला नसरुद्दीन शराब का जाम थामे उदास बैठा था और उसे देखकर उसके मित्र ने उससे पूछा—’‘ तुम आज अपना मुंह सिए हुए खामोश क्यों बैठे हो?'' नसरुद्दीन ने कहा—’‘ मेरा मनोविश्लेषक कहता है कि मुझे अपने छाते से प्रेम हो गया है, और वही मेरी मुसीबतों का स्रोत है।’’\n'' तुम अपने छाते के प्रेम में पड़ गए हो?''\n'' हां! पर क्या यह इतनी व्यर्थ की बात है? ओह! मैं अपने छाते को बहुत अधिक पसंद करता हूं उसका सम्मान करता हूं और उसे साथ रखने का आनंद लेता हूं। लेकिन प्रेम?''\nलेकिन प्रेम और होता क्या है? यदि तुम अपने छाते को अपने साथ रखने में प्रसन्न होते हो, यदि तुम उसका सम्मान करते हो और तुम अपने छाते को चाहते हो, तो प्रेम आखिरकार इससे अधिक और क्या हो सकता है? प्रेम है किसी को सम्मान देना, अत्यधिक आदर देना। प्रेम एक गहरी चाहना है और जिसे तुम प्रेम करते हो, उसकी उपस्थिति में पूर्ण रूप से प्रसन्न रहना ही प्रेम है। इसके अतिरिक्त प्रेम और होता क्या है?\nलेकिन लोग वस्तुओं से प्रेम करते हैं—किसी न किसी तरह उस खाली स्थान को किसी अन्य चीज से मरने की गहरी जरूरत है।\nस्मरण रहे पहला संकट है कि कोई व्यक्ति बुद्धि प्रधान या सोच विचार करने वाला बन जाए। दूसरी महान विपदा यह है कि कोई व्‍यक्ति प्रेम करने के लिए किसी व्यक्ति का प्रतिस्थापन किसी वस्तु से करे। तब तुम भटक गए। किसी मरुस्थल में विलीन हो गये। तब तुम सागर तक कभी न पहुंच सकोगे। तब तुम बस बिखर कर नष्ट हो जाओगे। भाप बनकर उड़ जाओगे। तब तुम्हारा जीवन पूरी तरह बरबाद हो जाएगा।\nजिस क्षण भी तुम्हें यह होश आ जाए कि जो कुछ हो रहा है, वह यही है तो हृदय के साथ जुड्ने के सभी सम्भव प्रयास करो, अपनी चाल का रुख बदल दो। यह वही है, जिसे बाउल प्रेम कहते हैं—हृदय के साथ फिर से सम्बंध जोड़ना तुम्हारे साथ समाज द्वारा जो कुछ भी किया गया है, उस किए को अनकिया करना। और जो समाज द्वारा तुम्हारे साथ नहीं किया गया है, वही सच्चा धर्म है। उन सभी व्यर्थ की चीजों को अनकिया करना है जो तुम्हारा भला चाहने वालों ने तुम्हारे साथ की है। वे सोचते होंगे कि वे तुम्हारी सहायता कर रहे हैं और वे जानबूझ कर तुम्हें बरबाद नहीं कर रहे होंगे। वे लोग स्वयं भी इसी तरह अपने माता—पिता और समाज के शिकार बने होंगे। मैं उनके विरुद्ध कोई भी बात नहीं कह रहा हूं। उन सभी के लिए अत्यधिक करुणा की आवश्यकता है।\nगुरजियेफ अपने शिष्यों से कहा करता था कि एक व्यक्ति केवल तभी धार्मिक बनता है, जब वह अपने माता—पिता को क्षमा करने योग्य बन जाता है। क्षमा करना? हां! ऐसा कैसे हो होता है। इसे समझना बहुत कठिन है। जिस क्षण तुम सजग बनते हो, यह बहुत मुश्किल लगता है लगभग असम्भव ही कि तुम अपने माता—पिता को क्षमा कर सको, क्योंकि उन्होंने तुम्हारे साथ बहुत सी चीजें ऐसी की होंगी, और वास्तव में उन्होंने वे अनजाने और मूर्च्छा में ही की होगी, लेकिन फिर भी उन्होंने की है। उन्होंने तुम्हारे प्रेम को नष्ट कर दिया और उन्होंने तुम्हें मृत तर्क—वितर्क और विचार थमा दिए। उन्होंने तुम्हारी समझ और प्रज्ञा को नष्ट कर दिया और उसके प्रतिस्थापन के रूप में तुम्हें बुद्धि दी। उन्होंने तुम्हारे जीवन की जीवंतता नष्ट कर दी और तुम्हें रहने के लिए एक बंधा बंधाया ढांचा और एक योजना दे दी। उन्होंने तुम्हारी दिशा ही बिगाड़ दी और तुम्हें एक लक्ष्य अथवा एक मंजिल दे दी। उन्होंने तुम्हारे जीवन में उत्सव आनंद मनाने के क्षण नष्ट कर दिए और तुम्हें बाजार में बिकने वाली वस्तु बना दिया। बहुत कठिन है उन्हें क्षमा करना। इसीलिए तभी पुरानी परम्पराएं कहती हैं— अपने माता—पिता का सम्मान क्रो।\nपर उनको क्षमा कर पाना बहुत कठिन है। और उनको आदर देना तो बहुत बहुत कठिन कार्य है। लेकिन यदि तुम इसे समझ गये हो, तो तुम उन्हें क्षमा कर दोगे, तुम ठीक वही कहोगे, जो जीसस ने क्रॉस पर कहा था—’‘ हे परमपिता! उन्हें क्षमा कर, वे नहीं जानते कि वे क्या कर रहे हैं?'' हां! ठीक यही शब्द थे वे। और यहां प्रत्येक व्यक्ति क्रॉस पर ही चढ़ा है और यह क्रॉस तुम्हारे दुश्मनों द्वारा तैयार नहीं किया गया है, लेकिन यह तुम्हारे माता—पिता और समाज द्वारा बनाया गया है, और प्रत्येक व्यक्ति क्रॉस पर लटका हुआ है।\nयह मस्तिष्क इतना अधिक नियंत्रक बन गया है कि यह सहजता और स्वाभाविकता को निकट आने ही नहीं देता। वह तानाशाह बन गया है। वह हृदय को एक भी शब्द कहने की अनुमति ही नहीं देता। उसने हृदय को पूरी तरह खामोश रहने को विवश कर दिया है।\nतुम्हें फिर से हृदय की आवाज को सुनना होगा। तुम्हें तर्क को थोड़ा— थोड़ा छोडना शुरू करना पड़ेगा। तुम्हें कुछ खतरे उठाने होंगे। तुम्हें कुछ जोखिम उठाकर जीना पड़ेगा। तुम्हें अज्ञात की ओर आगे बढ़ना होगा और तुम्हें वस्तुओं से प्रेम न कर व्यक्तियों से प्रेम करना होगा। तुम्हें इसके लिए अपने को तैयार करना होगा कि तुम किसी व्यक्ति पर अधिकार न जमाओ, क्योंकि जिस क्षण तुम उस पर अधिकार जमाते हो, वह व्यक्ति फिर वह रह ही नहीं जाता, वह एक वस्तु जैसा बन जाता है और किसी वस्तु पर ही अधिकार किया जा सकता है।\nइसे जितनी अधिक गहराई से सम्भव हो सके, समझने का प्रयास करो, जिस क्षण तुम किसी व्यक्ति से प्रेम करने लगते हो, तुम्हारा आदतों और अनुशासन से आबद्ध ढांचा, उसे अपने अधिकार में लेने की कोशिश शुरू कर देता है। इस प्रलोभन को रोको, शैतान तुम्हें लालच दे रहा है—यह शैतान है समाज, यह शैतान है सभ्यता और तुम्हारा तथाकथित धर्म। यह शैतान धार्मिक लिबास पहने हुए शास्त्रों के उद्धरण दिए चले जा रहा है। उससे सावधान रहो।\nतुम जब भी किसी को अपने अधिकार और नियंत्रण में लेने की कोशिश करते हो, तुम प्रेम—हत्या कर देते हो। इसलिए या तो तुम किसी व्यक्ति को अपने अधिकार में ले सकते हो, अथवा तुम किसी व्यक्ति से प्रेम कर सकते हो—दोनों साथ—साथ करना सम्भव नहीं है।\nइसलिए दो चीजों में से एक को ही चुनना है — एक व्यक्ति जो बाउल बनना चाहता है, एक प्रेमी बनना चाहता है, उसे अपनी सारी पकड़ छोड़नी होगी। अधिकार के सम्बंध में सभी प्रलोभनों को छोड़ना होगा, क्योंकि यह प्रलोभन अहंकार से आ रहा है।\nएक बार मुल्ला नसरुद्दीन ने मुझसे कहा— '' श्रीमान! यह बात कितनी प्रशंसनीय है कि हम दोनों एक दूसरे के कितने अनुरूप हैं। जब कि व्यावहारिक रूप में हम लोगों में कुछ भी समान नहीं है।’’\nमैंने उत्तर दिया—’‘ ओह! हां, पर हम लोहों में एक बहुत ही समान महत्त्वपूर्ण बात है। मेरा ख्याल है कि तुम एक अद्भुत व्यक्ति हो और इस बारे में मेरे साथ सहमति रखते हो।’’\nअहंकार गलत चीजों के लिए सहमति दिए चले जाता है, क्योंकि गलत चीज के साथ ही अहंकार अस्तित्व में बने रह सकता है। गलत चीज ही उसका भोजन है। इसलिए तुम्हें जब भी यह महसूस हो कि तुम्हारा अहंकार तुष्ट हो गया है, सावधान हो जाओ तुमने किसी गलत चीज को भोजन बना लिया है। तुमने कोई गलत चीज निगल ली है। तुम्हें जब भी अहंकार शून्य होने का अनुभव होता है, तुम विश्रामपूर्ण हो जाते हो। अब तुमने किसी ऐसी चीज को आहार बनाया है जो तुम्हारी प्रकृति से मेल खाती है।\nबाधाओं और मुसीबतों से ही अहंकार का जन्म होता है, लेकिन उसका अपना एक अलग तर्क है। वह यह कहे चले जाता है कि तुम महत्‍वपूर्ण हो, कि तुम संसार के सबसे अधिक महत्त्वपूर्ण व्यक्ति हो और तुम्हें इसे सिद्ध करना है। और हम सभी इसे एक या दूसरी तरह से करने की कोशिश कर रहे हैं कोई इसे अधिक धन पाकर, कोई एक सुंदर स्त्री पर अधिकार प्राप्त कर, कोई इसे प्रतिष्ठा अथवा शक्ति पाकर, कोई राष्टाध्यक्ष या प्रधानमंत्री बनकर, कोई कलाकर अथवा कवि बनकर और कोई महात्मा बनकर, लेकिन हम सभी किसी न किसी तरह अपनी आंतरिक सनक द्वारा यह सिद्ध करने में जुटे हुए हैं कि हम ही संसार के सर्वाधिक महत्त्वपूर्ण व्यक्ति हैं। तब तुम एक प्रेमी नहीं हो।\nमहत्त्वाकांक्षा, प्रेम के लिए एक विष है। प्रेमी को इसे सिद्ध करने की कोई आवश्यकता नहीं होती। वास्तव में वह जानता है कि उसे प्रेम मिल रहा है। और यही उसके लिए पर्याप्त है।\nबहुत सावधानी से इस रोग को पहचानने की कोशिश करो। जब तुम्हें कोई प्रेम नहीं करता और यदि तुम स्वयं किसी से प्रेम नहीं करते तो तुम्हें किसी और का प्रेम कैसे मिल सकता है? जब तुम्हें प्रेम नहीं किया जाता और तुम भी किसी से प्रेम नहीं करते, तभी अकस्मात् संसार को कुछ करके दिखाने की, कि तुम बहुत महत्त्वपूर्ण हो और तुम्हारी आवश्यकता है संसार को, एक चाह उत्पन्न हो जाती है। उस स्थिति में एक बहुत बड़ी चाह होती है कि तुम संसार द्वारा चाहे जाओ। तुम्हें लगता है कि यदि तुम न चाहे गए तो तुम एक व्यर्थ, नपुंसक और अनुपयोगी व्यक्ति हो। यह चाह अपने आप में गलत नहीं है। यह एक प्रेम की चाह की आवश्यकता है। यदि एक स्त्री तुम्हें प्रेम करती है, तुम परिपूर्ण हो और तुष्ट हो कोई व्यक्ति तुम्हें चाहता है तुम किसी की जरूरत हो, तुम महत्वपूर्ण हो। तब तुम भीड के बारे में कुछ भी फिक्र नहीं करते।\nतुम बाजार जाकर चीख—चीख कर यह नहीं कहते—’‘ मैं एक महत्त्वपूर्ण व्यक्ति हूं।’’ तब तुम महत्त्वाकांक्षी नहीं होते, तब तुम्हें धन संग्रह करने की धुन नहीं होती।\nयदि कोई भी व्यक्ति तुम्हें प्रेम करता है, तो उस प्रेम से तुम महिमामय हो जाते हो, तुम प्रभुत्व सम्पन्न बन जाते हो। प्रेम तुम्हें एक सम्राट, एक शासक बना देता है। प्रेम तुम्हें इतनी अधिक गहराई और श्रेष्ठता से तुष्ट करता है कि कोई भी कार्य अथवा कोई कलात्मक कार्य करने की जरूरत ही महसूस नहीं होती। प्रेम के साथ अहंकार रह ही नहीं सकता। लेकिन यदि यह चाह अधूरी रह जाती है तब तुम इसे किसी और तरह से पूरा करने की कोशिश करोगे, तुम एक सुप्रसिद्ध व्यक्ति बनना चाहोगे, जिससे बहुत से लोग तुम्हें चाहें।\nलेकिन स्मरण रखें, किसी व्यक्ति द्वारा प्रेम किये जाना, और लाखों व्यक्तियों द्वारा चाहा जाना, समान बात नहीं है। अकेले एक व्यक्ति का भी प्रेम, और उसका एक प्रेम भरी दृष्टि से देखना ही यथेष्ट है, और तुम लाखों लोग इकट्ठे कर सकते हो, और वे सभी तुम्हारी ओर तुम्हें देख सकते हैं, लेकिन उससे तुम्हें संतोष न मिलेगा। यह है वह राजनीति और यही सब कुछ राजनीतिक लोग करने का प्रयास कर रहे .\nमैं अभी तक ऐसे किसी राजनीतिज्ञ के सम्पर्क में नहीं आया, जिसका हृदय कार्यरत हो। उसका हृदय पूरी तरह मृत है—लेकिन उसकी चाह है कि उसे औरों से प्रेम मिले, वह चाहा जाये, और कोई व्यक्ति उसकी ओर देखे। वह कहां करे? इसकी पूर्ति? वह भीड़ जुटाता है। किसी तरह भीड़ के द्वारा वह प्रेम की चाह को पूरा करने की कोशिश करता है। लेकिन भीड़ उसे प्रेम नहीं करती, भीड़ उसकी\nकोई चिंता नहीं करती, भीड़ की अपनी जरूरतें और चाहें हैं। क्योंकि वह सत्ता में है, इसलिए वह महत्त्वपूर्ण प्रतीत होता है। वे लोग कुर्सी का सम्मान करते हैं और कुर्सी पर बैठने वाला धोखे खाता है। एक बार कुर्सी पर बैठने वाला व्यक्ति, कुर्सी से हट जाए तो भीड़ उसकी जरा भी फिक्र नहीं करती।\nक्या कभी तुमने इस बात का निरीक्षण किया है कि एक बार राजनेता सत्ता से बाहर हो जाए तो उसे भुला दिया जाता है। कौन उसे याद करता है? वह तीस चालीस वर्ष तक जीवित रह सकता है, पर कोई भी व्यक्ति उसके बारे में कुछ भी नहीं जानना चाहेगा। धीमे— धीमे पीछे हटते हुए वह अंधकार में खो जायेगा। केवल एक बार जब वह मर जाता है, तो अखबारों में एक छोटी सी खबर प्रकाशित हो जाती है कि भूतपूर्व राष्ट्रपति अथवा भूतपूर्व प्रधानमंत्री की मृत्यु हो गई।\nलेनिन से पूर्व जिस व्यक्ति ने रूस पर शासन किया, वह केरेन्‍सकी, सत्ता से हटने के पचास वर्ष तक न्यूयार्क में एक छोटा सा परचूनिया बनकर जीवित रहा, और उसके बारे में कोई भी व्यक्ति कुछ भी नहीं जानता था। वह रूस का प्रधानमंत्री था, सबसे अधिक महत्त्वपूर्ण व्यक्ति—क्रांति हुई और वह सत्ता से बाहर फेंक दिया गया। वह रूस से पलायन कर गया। वह पचास वर्षों तक और जीवित रहा। केवल जब उसकी मृत्यु हुई लोगों ने जाना कि केरेन्सकी पचास वर्षों तक और जीवित रहा। सत्ता प्रेम की चाह को पूरा नहीं कर सकती। तुम महान साम्राज्य प्राप्त कर सकते हो लेकिन वह तुम्हारे प्रेम की चाह को पूरा नहीं करेगी। लेकिन यदि तुम्हारे पास एक हृदय है, जो तुमसे लयबद्ध होकर तुम्हारे साथ धड़कता है, तब तुम पूर्ण हो।\nबाउल गाते हैं:\nओ मेरे हृदय! तू मुझे\nउस लता कुंज में ले चल,\nजहां कृष्ण लीला रचाते हुए\nअपना प्रेम लुटा रहे हैं।\nवहां हवा के आनंददायक झोंके\nतुम्हारे जीवन को शीतल कर देंगे।\nउस वनांचल में\nपांच गंधों के शाश्वत फूल महकते हैं।\nतुम्हारे जीवन और आत्मा में\nएक जादू जगा देगी\nऔर देगी उन्हें\nतीन लोकों का प्रभुत्व और गरिमा।\nप्रेम के मंदिर में प्रवेश करो, और तुम उसमें हमेशा एक सम्राट की ही भांति प्रवेश करते हो। संसार में प्रवेश करो और वस्तुओं के संसार में जाओ, जहां तुम हमेशा एक भिखारी की तरह ही प्रवेश करते हो। संसार प्रत्येक व्यक्ति की गरिमा घटाकर उसे भिखारी ही बना देता है, और प्रेम प्रत्येक व्यक्ति की गरिमा बढ़ाकर उसे सम्राट बना देता है। प्रेम एक रासायनिक घटना है। यदि किसी का हृदय भी तुम्हारी ओर प्रवाहित हो रहा है तो उस हृदय के द्वारा परमात्मा ही तुम तक आ पहुंचा है। किसी ने प्रेम भरी चितवन से तुम्हें निहारा, उस क्षण परमात्मा ने ही तुम्हारी ओर अपनी दृष्टि उठाई है। जरा उन प्रेम से भरी आंखों की झील में देखो, वहां प्रेम ही प्रेम छलक रहा है और तुम वहां हर धड़कन में परमात्मा को धड़कता पाओगे क्योंकि जो हमेशा प्रेम करता है, वह परमात्मा ही तो है। प्रेम करना, परमात्मा ही बन जाना है। प्रेम घटने की अनुमति देना ही परमात्मा बन जाना है।\nतुम जब भी प्रेम के शिखर से नीचे गिरते हो, तब वह कुछ और ही चीज होती है। तुम मालकियत जमाने लग जाते हो, तुम पति या पत्नी बन जाते हो। तब तुम परमात्मा की पकड़ से बाहर होते हो। बल्कि जब कभी भी तुम प्रेम के शिखर अनुभव पर पहुंचते हो। भले ही जब कभी अकेले एक क्षण के लिए ऐसा घटता हो, जब दो व्यक्ति पूरी तरह एक दूसरे से लयबद्ध हो जाते हैं, उनके बीच कोई अवरोध और बाड़ नहीं रह जाती, फिर वे दो अलग— अलग केंद्रों पर न धड़कते हुए उस क्षण वे एक ही केंद्र बन जाते हैं। जब प्रेम घटता है तो परमात्मा ही घटता है। जब परमात्मा धरती पर अवतरित होता है तो उसका नाम प्रेम होता है।\nजब दो वृक्षों के जोड़े से नीचे भूमि पर गिरता है।\nतो उसके लिए दो सीमाएं\nविस्मयजनक रूप से एक हो जाती हैं।\nइसे ध्यान से सुनो.\nजो दो वृक्षों के एक जोड़े से नीचे गिरता है\nउसके लिए दो सीमाएं\nक्या तुमने कभी किसी फल को क्या वृक्षों के एक जोड़े पर जन्मते देखा है? एक वृक्ष पर एक ही फल उत्पन्न होता है। एक फल के लिए दो वृक्षों की आवश्यकता नहीं होती। प्रेम ही वह फल है जो दो वृक्षों के एक जोड़े पर जन्म लेता है। वह कभी भी एक वृक्ष पर नहीं जन्मता।\nप्रत्येक फल के लिए\nदो सीमाएं, विस्मयजनक रूप से एक हो जाती हैं।\nगहरे ध्यान में ही यह बोध\nबिना किसी संदेह के होता है।\nजब तुम किसी व्यक्ति से प्रेम करते हो और कोई व्यक्ति तुम्हें प्रेम करता है, तब एक क्षण ऐसा आता है, जब ये दो वृक्ष दो वृक्ष नहीं रह जाते, तब वह एक ही वृक्ष बन जाता है। वह वृक्ष, प्रेम का वृक्ष होता है, और प्रेम के उस वृक्ष पर पूर्णता और संतोष है, इच्छित वरदान को पाने का आनंद है, और एक खिलावट है।\nवे दो, जब मिलकर\nपूर्ण रूप से एक अखण्ड हो जाते हैं,\nतभी प्रेम का वह फल उत्पन्न होता है\nजिसे वह सद्गुरु को समर्पित कर सकें,\nउन क्षणों में वे होशपूर्ण और सचेत होते हैं।\nतभी तो वे प्रेम के फल को जन्म दे पाते हैं।\nमैं फिर से दोहराना चाहता हूं वे दो जो वहां समग्रता से उपस्थित है...... .प्रेम में दो व्यक्तियों की एक दूसरे के लिए उपस्थिति ही पर्याप्त होती है और वे करते कुछ भी नहीं। प्रेम कुछ भी करना जानता ही नहीं। जब दो व्यक्ति गहरे प्रेम में होते हैं, उनका बस मौजूद होना ही एक दूसरे के लिए पर्याप्त होता है। दोनों के चेहरे एक दूसरे के सामने होते हैं, केवल वे उपस्थित भर होते हैं, जैसे दो दीये एक दूसरे के सामने जल रहे हों, अथवा दो दर्पण एक दूसरे के सामने रखे हुए एक दूसरे को लाखों रूप में प्रतिबिंबित कर रहे हों। दो प्रेमी ठीक एक दूसरे की उपस्थिति में दूसरे के घुल कर जैसे एक हो रहे हों, जैसे वे दोनों एक दूसरे में समाते जा रहे हों। उस स्थिति में एक क्षण ऐसा आता है, वह चरम शिखर पर पहुंचने का क्षण होता है— '' जब उस प्रेम के फल का जन्म होता है, जब वे फिर दो नहीं रह जाते, जब सारे भेद मिट जाते हैं, जब अहंकार और अस्मिता बचती ही नहीं, जब उनकी शुद्ध उपस्थिति मात्र रह जाती है।’’\nतभी उस फल का जन्म होता है।\nवे दो, जो वहां समग्रता और परिपूर्णता से\nउपस्थिति भर होते हैं।\nवे तभ उस प्रेम के फल को जन्म दे पाते हैं\nजिसे सद्गुरु को भेंट करना है।\nऔर वही वह फल है, जिसे सद्गुरु को, परमात्मा को भेंट में अर्पित करना है। वे उन क्षणों में होशपूर्ण और फल उत्पन्न करने में समर्थ होते हैं।\nप्रेम के उस शिखर अनुभव में वे पूरी तरह से होशपूर्ण और फल उत्पन्न करने में समर्थ होते हैं। स्मरण रहे, प्रेम मूर्च्छा— जैसी कोई चीज नहीं है। साधारणतया जब। तुम प्रेम में होते हो तुम और अधिक मूर्च्‍छित हो जाते हो। तब वह वासना होती है। तब वह बहुत निम्र कोटि का प्रेम होता है। तब वह उसके सबसे अधिक नीचे का ही डंडा होता है। वास्तव में वह है सीढ़ी का ही एक डंडा, लेकिन वह सबसे अधिक नीचे का डंडा है। सीढ़ी के सबसे ऊंचे डंडे पर विराट चेतना होती है और यदि तुम अपने प्रेमी की उपस्थिति में पूर्ण सचेत और होशपूर्ण नहीं हो सकते, फिर तुम और कहां होशपूर्ण हो सकते हो? यदि तुम्हारे प्रेमी की उपस्थिति होशपूर्ण बनाने लायक नहीं है, फिर तुम चेतना का वह खजाना कहां और पा सकते हो?\nयदि तुम वास्तव में सच्चा प्रेम करते हो, तो चेतना का एक शिखर निर्मित होता है। यदि हम इसे देखना चाहते हो तो क्या तुम अपने प्रेमी अथवा प्रेमिका के साथ एक शुद्ध उपस्थिति के रूप में रहना चाहोगे? ऐसा करने से वे अधिक से अधिक सचेत होने में एक दूसरे की सहायता करते हैं, क्योंकि जब उनमें से एक अधिक सजग और होशपूर्ण होता है, तो यह तुरंत दूसरे में भी प्रतिबिबित होता है। दूसरा और अधिक सचेत हो जाता है। और यह एक '' चेन—रिएक्शन '' की तरह कार्य करता है। वे आनंद और चेतना के उच्च से उच्चतम शिखर पर पहुंचते हैं और तब वहां एक क्षण ऐसा आता है जब फल का जन्म होता है। इसी फल को दैवी प्रेम कहते हैं, श्रद्धा कहते हैं। इसी प्रेम और श्रद्धा के फल को इस संसार के मालिक को तुम अर्पित कर सकते हो। किसी और तरह के फल से काम चलेगा नहीं।\n''वे होशपूर्ण और प्रेम के फल को जन्माने में समर्थ होते हैं। और चेतना के उस सर्वोच्च शिखर पर ही वे फल को जन्म में समर्थ होते हैं। अन्यथा लोगों का जीवन फलविहीन होता है, लोग बिना फल उत्पन्न किए हुए ही जीवन बिता देते हैं। उनके कुछ उत्पन्न होता ही नहीं। वे बस रहते हुए ही मर जाते हैं। उनका जीना अर्थहीन और बिना किसी महत्त्व के होता है। जीवन महत्वपूर्ण तभी होता है जब दो वृक्ष मिलकर एक ही वृक्ष बन जाता है और उसी एक वृक्ष पर प्रेम के फल का जन्म होता है।\nहोशपूर्ण ओर फलप्रद।\nकुंआ पानी में कभी भी नहीं डूबता।\nबाउल कहते हैं—’‘ तुम देखते हो? जाओ और जाकर किसी पानी से भरे हुए\nकुंए के अन्दर झांको लेकिन कुंआ कभी भी पानी में डूबता नहीं।\nयह बहुत रहस्यपूर्ण है। जब तुम पहली बार दो से एक बनकर पूरी तरह से\nउस अद्वैत में डूबते हो, तुम वास्तव में नहीं डूबते। तुम एक दूसरे में समाहित हो\nजाते हो, सारी सीमाएं मिट जाती हैं, लेकिन तभी एक विरोधाभास घटता है? यह विरोधाभास है—पूरी तरह खोने और मिट जाने का और फिर भी पहली बार तुम्‍हारे स्‍वयं के अपने होने का भी। जब तुम पूरी तरह खो जाते हो, मिट जाते हो, तो तुम पहली बार अपने वास्तविक स्वरूप अथवा सत्य का अनुभव करते हो। तुम अखण्ड होते हो चारों ओर से विराट ऊर्जा की बाढ़ से घिरे होते हो, लेकिन फिर भी उसमें डूबते नहीं। तुम उसमें मिलकर उसके साथ एक हो जाते हो, बल्कि पहली बार तुम्हारे दीये की ज्योति जलती है। बिना किसी अहंकार के तुम्हारा अस्तित्व प्रकट होता है।\nफल में पूरी सुवास आने के लिए\nउसे अपना समय आने तक पकने दो\nएक हरे और कच्चे फल को\nसख्ती से हथेली से दबाकर और गर्मी देकर\nमुलायम तो बनाया जा सकता है, लेकिन उसमें मिठास नहीं आती।\nऔर वे कहते हैं—’‘ इस प्रेम को तुम बलपूर्वक उत्पन्न नहीं कर सकते। इसे नियंत्रित करने का कोई तरीका है ही नहीं। इस बारे में वहां ऐसा कुछ भी नहीं है, जो तुम कर सकते हो। तुम बस इतना भर सकते हो कि उसे होने की अनुमति दो। एक दिन स्वयं पककर वह मीठा हो जाता है।\nउसे स्वयं पकने दो।\nअपना समय आने पर ही वह स्वयं पक जाएगा।\nइसलिए बाउल लोग किसी तरह का योग नहीं करते। वे लोग योग के विरुद्ध हैं। इसी कारण मैंने तुमसे शुरू में ही कहा था कि यह लोग वेद और योग की परम्परा से सम्बंध न रखते हुए तंत्र की परम्परा के हैं।\nवास्तव में बाउल की परम्परा, वेद और योग की परम्परा से भी कहीं अधिक प्राचीन है।\nइतिहासकार कहते हैं कि तंत्र आर्य सभ्यता से पूर्व का है। जब आर्य भारत आये तो तंत्र वहां प्रचलित था और उसके देवता शिव थे। जब आर्य भारत में आये तो भारत भर में भ्रमण करते हुए उन्होंने यहां रहने वाले लोगों को युद्ध में पराजित किया। उनके धर्म को कुचल दिया गया। उनके शास्त्र जला दिए गए और धीमे—धीमे उनके देवता भी आर्यों के बहुदेववाद में समाहित हो गए। शिव उनके देवता थे। उन्हें स्वीकारने और अपना देवता बनाने में काफी लम्बा समय लगा। वे उनके लिए विदेशी थे, लेकिन उनके व्यापक प्रभाव को देखते हुए उन्हें शिव को स्वीकारना ही पड़ा। और जब उनके सभी अनुयायी भी आर्य—संसार में घुल मिल गए तो वे लोग अपने देवता को भी लेते आये।\nतंत्र का सम्बंध शिव से है और बाउल उसी वृक्ष की एक शाखा है। तंत्र कहता है—’‘ प्रत्येक चीज अपना ठीक समय आने पर स्वयं होती है, तुम्हें बलप्रयोग करने की कोई जरूरत नहीं है। तुम्हें बल प्रयोग से कुछ भी सहायता नहीं मिलेगी।\nवह प्रयास एक अवरोध ही बनेगा। वह उसे नष्ट भी कर सकता है और वह सृजनात्मक तो कभी भी नहीं हो सकता। एक व्यक्ति को उसके लिए बहुत प्रयास रहित और सहज होना होता है, उसे उसके साथ स्वीकार भाव से रहना होता है।’’\nफल में स्वाद और सुवास के लिए\nउसे अपना समय लेते हुए स्वयं पकने दो।\nएक कच्चे हरे फल को हथेलियों से दबाकर और गर्मी देकर\nमुलायम तो बनाया जा सकता है\nलेकिन उसे मीठा नहीं बनाया जा सकता।\nबाउल कहते हैं—’‘ हम सांसारिक बन्धनों से मुक्त होने के लिए नहीं खोज रहे हैं। एक प्रेमी, एक प्रेम का खोजी, मुक्ति और स्वतंत्रता की भाषा में कभी बात करता ही नहीं।’’\nवह कहता है—' वह ' अत्यधिक सुंदर है। अस्तित्व में सभी कुछ जो भी है, वह पहले ही से बहुत सुंदर है। उससे मुक्त होने की कोई जरूरत ही नहीं है। वह सब कुछ जिसकी जरूरत है वह है कि उसमें हम कैसे बने रहे, उसमें कैसे तल्लीनता से एक हो जायें।’’\nबाउल के लिए यह संसार एक बन्धन नहीं है, और वहां रहते हुए उससे संघर्ष करने की भी कोई जरूरत नहीं है। वास्तव में बाउल कहता है—’‘ हम सांसिाकर बन्धनों से प्रेम करते हैं, क्योंकि ये बेड़ियां तुम्हारे लिए ही मेरे मालिक के द्वारा ही सृजित की गई हैं।’’\nहृदय कमल निरंतर सुरभित हो रहा है\nयुग के बाद युग बीत गए।\nतुम उससे भ्रमर की भांति बंधे हुए हो\nऔर ऐसा ही मैं भी बंधा हूं।\nबाउल अपने परमात्मा से निवेदन करता है—\nतुम भी उससे बंधे हुए हो,\nऔर ऐसे ही मैं भी उससे बंधा हुआ हूं\nऔर इससे भागना कहां है?\nकमल पुष्प खिल रहा है, सुरभित हो रहा है, वह खिलता ही जाता है और इसके खिलने का कोई अंत नहीं है। लेकिन इन सभी कमल पुष्पों में\nएक ही तरह का पराग, और एक ही तरह की मिठास है\nजिसका एक विशिष्ट स्वाद है।\nमधुमक्खी लालची बनी केवल उसी में उत्सुक है\nऔर उसे छोड़ कर वह कहीं जा नहीं सकती।\nइसीलिए तुम भी उससे बंधे हुए हो\nऔर मैं भी उसके प्रेम में आबद्ध हूं।\nतब कहां स्वतंत्रता?\nऔर कैसी मुक्ति?\nयह लुकाछिपी की एक बहुत बड़ी लीला है, जो उस ऊर्जा, जिसे परमात्मा या अस्तित्व कहते हैं और तुम्हारी ऊर्जा के बीच खेली जा रही है। इस महान छिपने और खोजने को लीला में समान ऊर्जाएं ही निमग्न हैं। यह एक विराट लीला है। इसका कहीं कोई अंत है ही नहीं। इन कमल के पुष्पों को खिलने दो, यह हमेशा— हमेशा खिलते ही रहेंगे। यह संसार बहुत सुंदर है, यही तंत्र की आधारभूत दृष्टि है। योग कहता है—’‘ एक एक व्यक्ति को मुक्त होने की आवश्यकता है। तंत्र पूछता है—’‘ आखिर क्यों और किससे मुक्ति? यह बंधन बहुत सुंदर है, क्योंकि यह तो परमात्मा के साथ बंधना है। योग कहेगा—’‘ छोड़ते चलो, धीमे— धीमे सारे बन्धनों और आसक्तियों को तोड़ते चलो, और अंत में उस व्यक्ति को प्रेम के भी पार जाना है। बाउल कहते हैं : सारे बन्धन बहुत सुंदर हैं। उनमें गहरे और गहरे डूबो, जिससे तुम परिधि पर न रहकर, उसके केंद्र तक पहुंच सको। परिधि पर ही बन्धन और आसक्ति है, केंद्र पर केवल प्रेम है।’’\nमधुमक्खी पराग के प्रलोभन से बंधी\nउसे छोड़ कर जाने में असमर्थ है,\nऐसे ही तुम भी बंधे हुए हो\nऔर मैं भी उससे बंधा हुआ हूं\nतक कहां स्वतंत्रता?\nबाउल के लिए जीवन कोई गम्भीर बात नहीं है। इसके लिए यह एक लीला है। एक हास, परिहास है, एक आनंद है। इसलिए तुम बाउलों के संसार में, तथा कथित धार्मिक लोगों के लम्बे लटके चेहरे और धर्म स्थानों में पूजा प्रार्थना के लिए जाने वाले लोगों में गम्भीरता जैसी कोई भी चीज न पा सकोगे।\nवे प्रेम करते हैं, हंसते हैं, वे प्रेम की लीलाएं रचाते हैं। वे छोटी—छोटी चीजों को भी बहुत सम्मान देते हैं, और उनमें आनंदित होते हैं। सामान्यता, सभी धर्मों में बहुत संयमी गम्भीर और लम्बे नीचे लटके चेहरों वाले लोग हैं, क्योंकि उन्हें जीवन के विरोध में होने के कारण ऐसा होना ही पड़ता है।\nमुल्ला नसरुद्दीन के एक मित्र को यह देखकर बहुत आश्चर्य हुआ कि मुल्ला पुरस्कार जीतने वाले अपने बैल को जमीन के अंदर जमी जड़ों को उखाड़ने के लिए हल में जोते हुए अपने खेत में कठिन श्रम करने के लिए उसे निर्देशित कर रहा था। उसने कहा—’‘ मुल्ला! तुम कहीं पागल तो नहीं हो गए? वह बैल पच्चीस हजार रुपयों का है। तुम उससे यह हल क्यों चलवा रहे हो?''\n'' यह बैल, '' मुल्ला ने कठोरता से कहा—’‘ इसे यही तो सीखना है कि जिंदगी आखिर कोई खेल तमाशा नहीं है।’’\nयहां ऐसे लोग हैं, जो तुम्हारे हंसते ही, उसी क्षण परेशान और व्याकुल हो उठते हैं, वे तुम्हें जैसे यह सिखाना चाहते हैं कि जीवन आखिर कोई खेल या हंसी मजाक नहीं है। ये लोग स्वयं तो रुग्ण हैं ही। यह लोग जीवन को चूके हुए हैं और यह नहीं चाहते कि कोई दूसरा भी जीवन में आनंद ले। सभी पुजारी और पुरोहित रुग्ण लोग हैं वे कभी नहीं चाहेंगे कि तुम आनंदित रहो। यह सभी चूके हुए और भटके हुए लोग हैं और वे तुमसे ईर्ष्या करते हैं। उन्होंने बहुत कुछ दांव पर लगाया हुआ है, उनके अहंकार केवल तभी तृप्त होते हैं, जब वे जीवन के विरुद्ध होने के कारण उसकी निंदा करें। उन्होंने जीवन से विरोध में अहंकार को चुना है। यदि तुम जीवन को चुनते हो, तो वे तुम्हारे विरुद्ध होंगे ही। वे तुम्हें रोकते प्रतिबंधित करते रहेंगे, वे तुम्हें निंदित किए जाएंगे और वे तुममें अपराधबोध उत्पन्न करेंगे। इससे बड़ा हादसा और इतना गहरा संकट मनुष्यता के लिए कभी नहीं घट सकता जितना इन सभी तथाकथित धर्मों द्वारा उत्पन्न किया गया है। गहरा संकट यह है कि उन्होंने तुम्हारे अंदर अपराध बोध उत्पन्न कर दिया है। इसलिए जब भी तुम प्रसन्न होते हो, तो कहीं गहरे में अपने अंदर तुम्हें यह महसूस होना शुरू जाता है कि जैसे तुम कोई अपराध कर रहे हो, जैसे मानो तुम कुछ चीज गलत कर रहे हो। तुम जब भी स्वस्थ होते हो, तुम्हें यह अनुभव होना शुरू हो जाता है कि कहीं कुछ गलत है। तुम जब भी नृत्य कर रहे हो होते हो, तुम्हें यह लगने लगता है कि तुम कुछ गलत कर रहे हो। तुम जब भी हंसते हो, तो कभी खुलकर उन्‍मुक्त रूप से हंसते भी नहीं, क्योंकि अपने गहरे में कोई चीज तुम्हें वापस अपनी ओर खींचते हुए जैसे तुमसे पूछ रही होती है—’‘ तुम आखिर यह क्या मूर्खता कर रहे हो?''\nअपने बचपन में जब कभी तुम प्रसन्न होते थे, तो वहां कोई व्यक्ति तुम्हें यह सिखाता था कि जीवन कोई खेल या हंसी मजाक नहीं है, बंद करो खी—खी करते हुए दांत दिखाना। गम्भीर हो जाओ। आखिर तुम कब परिपक्व बनोगे? विकसित होना सीखो। बहुत हो चुका यह सब कुछ। अब बचपने की यह सभी व्यर्थ आदतें छोड़ो।\nकोई न कोई हमेशा ही तुम्हारे चारों ओर तुम्हें कुछ न कुछ शिक्षा देने के लिए मौजूद होता था। वे लोग स्वयं तो भटके हुए थे ही। वे स्वयं आनंदित हो ही नहीं सकते थे, इसलिए वे दूसरों को भी खुश होने की अनुमति नहीं दे सकते थे। इसी तरह से पीढ़ी दर पीढ़ी, ये बीमारियां एक दूसरे को हस्तांतरित की जाती रहीं।\nतुम अपने स्वयं के जीवन को देखो, जरा आंखें खोल कर देखो। पूरा अस्तित्व उत्सव मना रहा है। ये वृक्ष उदास और गम्भीर नहीं है और न यह पक्षी ही गम्भीर है। नदियां और सागर आदिम उल्लास से उफन रहे हैं और हर कड़ी वहां एक लीला चल रही है, हर कहीं प्रसन्नता और आनंद है। जरा अस्तित्व का निरीक्षण करो, उसका एक भाग बनकर उसकी धड़कनें सुनो। तब तुम तुम एक बाउल बन जाओगे, तब तुम एक प्रेमी बन जाओगे, क्योंकि केवल इस लीला के प्रति एक गहरा सम्मान रखते हुए ही प्रेम जीवित रह सकता है। गंभीर मन के साथ प्रेम नहीं रह सकता। गम्भीर मन के साथ तर्क वितर्क की संगति बैठ जाती है। कभी भी गम्भीर या उदास मत रहो। मैं यह नहीं कह रहा कि तुम निष्कपट और ईमानदार मत बनो। ईमानदार बनो, लेकिन गम्भीर और उदास होकर नहीं। ईमानदारी और निष्कपटता कुछ और ही चीज है, और गम्भीरता पूर तरह एक अलग चीज है। ईमानदार और निष्कपट बनो अस्तित्व के साथ, तभी तुम एक सच्चे और प्रामाणिक बनोगे, तुम इस ब्रह्माण्डीय लीला के एक भाग बन जाओगे।\nतुम प्रेम की राहों पर\nअपने ऊपर चुराये हुए लूट का माल लादे हुए\nबिना चोट खाये कैसे चल सकते हो?\nइस वृंदावन में\n( जहां लीला हो रही है)\nप्रेम करना ही पूजा और आराधना है।\nवृंदावन वह पावन भूमि है, जहां कृष्ण ने अपने प्रेमी मित्रों गोपों और गोपिकाओं के साथ लीलाएं कीं, जहां उन्होंने नृत्य किया, और जहां उन्होंने रास रचाया। यह शब्द ' रास ' बहुत सुंदर है। इसका अर्थ है दिव्य अक्ल और दिव्य नृत्य।\nअपने साथ चुराये हुए लूट का माल लिए हुए\nबिना चोट खाए कैसे चल सकते हो?\nप्रेम करना ही पूजा और आराधना है\nजैसे अस्तित्व सभी भौतिक औरनैतिक प्रदूषणों से मुक्त होकर आकाश में विद्युत सा दीप्तिवान है।\nवैसे ही प्रेम, वासना का अतिक्रमण कर परमानंद को जन्म देता है।\nसांस की धौंकनी से जीवन की अग्नि में\nअस्थिर पारे का शोधन करो।\nपारे जैसे अस्थिर, द्रव्य का भी शोधन किया जा सकता है। इसलिए वासना को ही क्यों नहीं शुद्ध किया जा सकता है? फिक्र करो ही मत। तुम्हारे प्रेम का वहां एक केंद्र हो, एक लक्ष्य हो तुम्हारे तीर के लिए कोई निशाना हो और वासना का अतिक्रमण ही प्रेम है। योग कहेगा—’‘ वासना से लडों तभी उसका अतिक्रमण हो सकेगा, तभी तुम उसके पार जा सकोगे। यह एक नकारात्मक पहुंच है। बाउल कहते हैं : प्रेम, और प्रेम के द्वारा ही तुम वासना के पार हो जाते हो। यह है विधायक पहुंच।’’\nओ मेरे मौन सदगुरु।\nओ मेरे मालिक।\nमुझे बताओ, वह कौन सी पूजा है।\nजो मेरी प्रियतम के कंवल को खिलते देखने को\nमेरी आंखों खोल दो?\nचांद और सितोर भी\nबिना कोई ध्वनि किए मौन शाश्वत रूप से उसकी प्रदक्षिणा कर रहे हैं\nब्रह्मांड का प्रत्येक घटना चक्र\nइस अस्तित्वगत प्रेम के\nमहान आश्चर्य का स्वागत करते हुए\nमौन बना उसकी प्रार्थना करता है।\nयह वही है, जिसे भौतिक विज्ञानके विशेषज्ञ ' विद्युत—चुम्बकीय ऊर्जा— क्षेत्र ' कहते हैं। इसी को धार्मिक लोग, परमात्मा, और बाउल प्रेम कहते हैं।\nइस अस्तित्वगत प्रेम को आश्चर्य से निहारता\nवृक्ष, पृथ्वी के प्रेम में मदहोश हैं, और पृथ्वी वृक्षों से प्रेम करती है। पक्षियों को वृक्षों से प्रेम है और वृक्ष पक्षियों को प्रेम करते हुए उन्हें आश्रय देते हैं। पृथ्वी, आकाश के प्रेम में है और आकाश प्रेम में पृथ्वी को अता है। इस पूरे अस्तित्व में प्रेम का असीम सागर उफन रहा है। तुम भी प्रेम को अपनी पूजा बना लो और प्रेम को अपनी प्रार्थना बन जाने दो।\nआज जो गीत गाना है, वह बहुत छोटा सा है, लेकिन वह एक बहुत कीमती हीरा है। और बाउल जानते हैं इसे ठीक से कैसे अभिव्यक्त किया जाए। पिछली रात ही में डिगौले की जीवनी पड़ रहा था। वह अपनी मेज पर एक सुत्र रखता था। मुझे वह बहुत प्यारा लगा। बाउल सुनते, तो वे भी उसकी प्रशंसा करते।\nवह सूत्र है—’‘ संक्षेप में अपने को अभिव्यक्त करने की शैली हो, विचारों में परिपूर्ण शुद्धता हो और जीवन में निर्णय लेने की क्षमता हो।\nजो व्यक्ति प्रेम के अनुभव से अनजाना है,\nउसके साथ सम्बंध जोड़कर तुम कैसे किसी निष्कर्ष पर पहुंच सकते हो?\nउल्व सूर्य की किरणों से अंधा बना\nबैठा हुआ एकटक आकाश की ओर देखता रहता है।\nबाउल कहते हैं—’‘ उसे अभिव्यक्त करना असम्भव है।’’\nजो व्यक्ति प्रेम के अनुभव से अनजाना हो\nउसके साथ सम्बंध जोड़करतुम कैसे किसी निष्कर्ष पर पहुंच सकते हो? किसी ऐसे व्यक्ति से, जो प्रेम को नहीं जानता है, उसके साथ सम्बाद जोड़ना असम्भव है। हम उससे कैसे परमात्मा के बारे में बात कर सकते हैं? हम कैसे उससे प्रार्थना के सम्बंध में अर्थपूर्ण बातचीत कर सकते हैं? हम कैसे उसके साथ सत्य के बारे में कुछ भी चर्चा कर सकते हैं? क्योंकि वह पूरी तरह अपने हृदय के बारे में अचेत है। वह अपनी खोपड़ी और बुद्धि में ही रहता आया है, वह उस भाषा को ही नहीं जानता। वह उस उल्ल की तरह है, जो सूर्य की किरणों से अंधा बना हुआ, बैठा हुआ एकटक आसमान में देखता रहता है।\nभारतीय पौराणिक कथाओं में उल्लू को ज्ञान, विद्या और विद्वता और प्रतीक माना जाता है। जो व्यक्ति बहुत अधिक विद्वान हैं, बहुत अधिक बुद्धि जाल में उलझे हैं, जिन्होंने बहुत सी सूचनाएं और आंकड़े इकट्ठे किए हैं, वे लोग उल्लूओं के ही समान हैं। वे यह नहीं देख सकते कि सूर्योदय हो चुका है। वे लोग सूरज की ओर एकटक देखे चले जाते हैं। लेकिन फिर भी वे प्रकाश की किरणों से अनजाने बने रहते हैं।\nबाउल कहते हैं, जो व्यक्ति केवल बुद्धि में उलझा है वह पंडित है और विद्वान है, जो मनुष्य केवल विचारों, सिद्धांतों, उपदेशों ओर मतों की भाषा में ही सोचता है, जिसने वेद कुरान और बाइबिल कंठस्थ कर लिए हों, वह व्यक्ति प्रेम के बारे में कोई भी बात समझने में समर्थ न हो सकेगा। यदि तुम उससे कुछ कहो भी, तो वह तुरंत उसे गलत ही समझेगा। यदि तुम उससे प्रेम के बारे में कुछ बातचीत करो, तो वह उसे एक सिद्धांत बना देगा और प्रेम की कभी भी सिद्धांत के रूप में व्यवस्था नहीं की जा सकी। यदि तुम उससे प्रार्थना के बाबत कुछ भी कहो, तो वह प्रार्थना को भी जांच का एक विषय बना देगा और प्रार्थना, जांचने वाला विषय है ही नहीं। एक तर्कशील व्यक्ति हमेशा प्रत्येक चीज को अपने तर्क के दायरे में ले जाता है।\nमैंने सुना है—\nप्रभु— भक्ति से एक पादरी जब जीसस की पवित्र भूमि गेलेली के समुद्र तट पर पहुंचा तो उसका हृदय बहुत रोमांचित था—’‘ शायद ये ही वे लहरें होंगी, जिन्होंने जीसस के चरणों को स्पर्श किया होगा। तभी एक नाविक उनके पास आया। पादरी ने अपने हाथों में ली हुई अरबी— अंग्रेजी भाषा कोष की सहायता से चुने हुए अरबी शब्दों में उससे बातचीत शुरू की।’’\nनाविक ने शिकायती लहजे में कहा—’‘ आखिर मामला क्या है? क्या आप अमेरिकन भाषा में बात नहीं कर सकते?''\nवह नाविक एक अमरीकन ही था जो अपनी गुजर बसर के लिए नौका चालन के कार्य में लगा था।\nपादरी ने हर्ष और आश्चर्य से चिल्लाते हुए कहा—’‘ तो यही है वह गेलेली का वह सागर, जहां हमारा मुक्तिदाता जीसस पानी के ऊपर चला था।’’\n'' हां! यह यही स्थान है वह।’’\n'' तुम ठीक उस जगह ले जाने के लिए मुझसे कितनी धनराशि लोगे?'' देखने में जैसे कि आप एक पादरी दिखाई देते हैं मैं आपसे वहां तक जाने के लिए कुछ भी नहीं लूंगा।\nउस स्थान पर पहुंचने के बाद, परम संतोष से पादरी ने अपने चारों ओर देखा।’\nअपने साथ लाई बाइबिल के मूल पाठ और टिप्पणियों को पढ़ा और अंत में नाविक को संकेत से कहा कि अब उसे वापस ले चले।’’\n'' आपको वापस तट तक ले जाने के लिए मैं आपसे बीस डालर लूंगा।’’‘' लेकिन तुमने तो कहा था कि तुम मुझसे कुछ भी चार्ज नहीं करोगे।’’‘' वह तो आपको यहां तक लाने के लिए कहा था।’’\nऔर तुम प्रत्येक से वापस ले जाने के लिए बीस डालर ही लेते हो?\n'' हां इतना ही था, या इससे और अधिक।’’\n'' फिर ठीक है।’’ यह कहते हुए उसने फिर अपनी जेब में रखी बाइबिल को देखते हुए कहा—’‘ कोई आश्चर्य की बात नहीं, कि हमारा मुक्तिदाता इन्हीं हालात में नाव से उतर कर पानी पर चला होगा।’’\nयहां प्रत्येक व्यक्ति प्रत्येक चीज का अपने— अपने तरीके से अर्थ निकाले जा रहा है। हमारी व्याख्याएं हमारी अपनी व्याख्याएं हैं।\nएक दिन ऐसा हुआ : मुल्ला नसरुद्दीन ने ठीक आश्रम के गेट के ठीक सामने खड़ी टैक्सी को अभिवादन करते हुए कहा—’‘ ड्राइवर! मुझे आश्रम ले चलो।’’ चालाक ड्राईवर ने एक पैर से फुदकते हुए मुल्ला को टैक्सी में बैठाकर घृणा से एक्सलेटर दबाया, और फिर दरवाजा खोलकर बाहर निकला और पैसे मांगते हुए कहा—’‘ आप ठीक आश्रम के सामने खड़े हैं।’’\n'' ठीक है।’’ झुंझलाते हुए मुल्ला ने कहा—’‘ लेकिन अगली बार इतनी तेज रफ्तार से टैक्सी मत चलाना।’’\nयदि तुम शराब पिए हुए हो, तब तुम प्रत्येक चीज की व्याख्या अपनी मदहोशी के द्वारा ही करोगे। यदि तुम्हें बुद्धि और तर्क का नशा है, तो प्रेम, तुम्हारी खोपड़ी में प्रवेश न कर सकेगा। तब तुम्हारा सिर बहुत मोटी चमड़ी से ढका ठोस होना ही चाहिए। प्रेम के लिए उसमें प्रवेश करना असम्भव है। तब तुम उस उल्ल के ही समान हो।\nबाउल कहते हैं कि संवाद होना तो तभी सम्भव है जब दोनों के बीच भाषा समान हो। इसलिए यदि तुम बाउलों को समझना चाहते हो तो तुम्हें किसी व्यक्ति से प्रेम करना होगा क्योंकि बिना प्रेम किए हुए प्रेम को समझने का और कोई रास्ता है ही नहीं। यदि तुम किसी प्रार्थना करने वाले व्यक्ति को समझना चाहते हो, तो प्रार्थना करो। प्रार्थना में उतर जाओ, उसका जरा स्वाद लो। सारे तर्क वितर्क उठाकर कर अलग रख दो। कभी यह कोशिश मत करो कि पहले तर्क के द्वारा प्रार्थना का औचित्य समझ लिया जाए तब तुम प्रार्थना करोगे, तब किसी व्यक्ति ने आज तक प्रार्थना की ही नहीं है क्योंकि पहली बात यह है कि ऐसा करना असम्भव है, इसे किया ही नहीं जा सकता है।\nकोई भी व्यक्ति तर्क द्वारा तुम्हें यह नहीं समझा सकता कि प्रार्थना करना अर्थपूर्ण कृत्य है। तुम्हारे मन का तार्किक ढांचा तुम्हें ऐसा करने से रोकता है। इसलिए तुम एक असम्भव बात पूछ रहे हो। यदि तुम कहते हो—’‘ पहले तुम्हें यह सिद्ध करना होगा कि प्रेम ही परमात्मा है, तभी मैं प्रेम करूंगा।’’ तब तुम्हें प्रतीक्षा करनी होगी, और यह प्रतीक्षा अनंत होगी। और वह कभी भी घटेगा नहीं। जिस दिन प्रेम होगा, वह उसी तरह से घटेगा, केवल जिस तरह वह घट सकता है, और उसके घटने का एक ही तरीका है कि तुम अपनी बुद्धि और तर्क एक ओर उठाकर अलग रख दो। तर्क करना अप्रासंगिक है। तुम बस प्रेम करो, जरा उसका स्वाद लो। प्रेमियों के संसार में जाकर रहो। अपने चारों ओर उन्हें नाचते हुए गीत गाने दो। उसे अपना अनुभव बनाओ, और वही प्रमाण बनेगा और वही बनेगा तुम्हारा दृढ़ विश्वास। तब तुम अपने तर्क का प्रयोग करना और तुम्हारा तर्क उसे सिद्ध करना शुरू कर देगा, लेकिन उससे पहले नहीं। पहले उसका स्वाद लो। उसका अनुभव करो, तब उसके बाद तर्क—वितर्क करो। तर्क—वितर्क एक बहुत अच्छा और भला सेवक है, लेकिन उसका मालिक होना बहुत बुरा है।’’\nउसके साथ सम्बंध जोड़कर\nतुम कैसे किसी निष्कर्ष पर पहुंच सकते हो?\nबैठा—बैठा एकटक आकाश को देखता रहता है।\nप्रेम, तुम्हारे अस्तित्व के गहनतम केंद्र में एक मौलिक परिवर्तन लाता है। सिर और बुद्धि तो परिधि पर हैं। बुद्धि तो सागर की लहरों की भांति है और प्रेम, सागर की गहराई जैसा है। सागर की गहराई में वहां कोई भी लहरें नहीं है और लहरों के अंदर कोई गहराई नहीं है। विचार, लहरों के समान हैं, जो केवल परिधि पर रहते हैं। लहर के लिए गहराई को जानने का लहर बने हुए ही कोई रास्ता है ही नहीं। लहर गहराई को जान सकती है, लेकिन तब उसे गहराई में खो जाना होगा। तब फिर वह एक लहर न रह सकेगी, जो वापस लौटकर फिर सतह पर आ सके। लेकिन तब वह लहर स्वयं एक बाउल बन जाएगी, कोई दूसरी लहर उसे न सुन सकेगी। दूसरी लहरें उस लहर को पागल कहेंगी, क्योंकि वह गहराइयों के बाबत बतलायेगी और लहरें तो केवल उथलापन ही जानती हैं, वे गहराई को नहीं जानती।\nप्रेम एक अनुभव है—स्वाद के समान वह अस्तित्वगत है। यदि तुमने नमक को कभी नहीं चखा, तो उसे स्पष्ट करने का कोई तरीका है ही नहीं। यदि तुमने उसे चखा है, तो उसे भूल जाने का भी कोई रास्ता नहीं है। यदि तुमने उसे चखा भी है, तब भी किसी ऐसे अन्य व्यक्ति को जिसने उसे पहले कभी नहीं चखा, उसे स्पष्ट कर समझाने का कोई रास्ता है ही नहीं।\nकिसी भी ऐसे व्यक्ति को जिसने कभी भी नमक जैसी चीज जानी ही नहीं, तुम कैसे उसके बारे में कुछ बतला सकते हो? तुम कहोगे क्या? ऐसा नहीं कि तुम उसके बारे में जानते नहीं। तुम जानते हो, वह ठीक तुम्हारा जुबान की नोंक पर रखा है। तुम जानते हो कि खारापन का स्वाद कैसा है, लेकिन तुम दूसरे को उसे बताओगे कैसे? केवल एक ही काम किया जा सकता है कि तुम उसे थोड़ा सा नमक भेंट करो। लेकिन यदि वह कहता है—’‘ पहले मुझे समझा तो दो कि वहां नमक जैसी कोई चीज होती भी है, केवल तभी मैं उसे तुमसे लूंगा। यदि वह इतना सावधान है, तो उसके लिए उसे जानना असम्‍भव है। तब उसे नमक का अनुभव जाने बिना ही रह जाना पड़ेगा।’’\nऔर प्रेम का अनुभव किए बिना जीना, मृतक के समान जीना है— '' क्योंकि केवल एक प्रेमी ही अपनी मृत अहंकार और अपनी निजता को छोड़ता चला जाता है, क्योंकि केवल एक प्रेमी ही क्रियाशील होता है और वही निरंतर इधर उधर घूमता रहता है। तर्क मुर्दा है और प्रेम जीवंत है।’’\nमुझे ब्राउनिंग का एक सूत्र याद आ रहा है। वह कहा करता था— '' जीवन की प्रगति होती है। जब हम अपने मृत अहंकार की सीढ़ियों पर कदम रखते हुए उच्चतम चीजों को पाने के लिए आगे बढ़ते हैं।’’\nतर्क—वितर्क अतीत की सम्पत्ति है, और प्रेम का सम्बंध भविष्‍य से है। तर्क केवल पुराने घेरे में ही बार—बार घूमता रहता है। प्रेम नये—नये क्षेत्रों में गतिवान होता है। अपने आप में सीमित रहकर कभी जड़ मत बनो और प्रेम करते हुए भी कभी जड़ होकर न रहो। प्रेम हमेशा परमानंद देता है। थिर खड़े हुए रक्त प्रवाह रुक जाता है, जड़ता आती है, पर प्रेम तो परम आनंद में एक बरतन और रास है।\nघूमते हुए नृत्य करते रहो। कोई कभी भी कहीं पहुंचता ही नहीं, यद्यपि एक है, जो हमेशा पहुंच रहा है।


पंजाब कांग्रेस में जाखड़ की जगह हिंदू नेता को अध्‍यक्ष बनाने पर जोर, सिद्धू को भी मिलेगी अहम जिम्‍मेदारी - A Hindu leader will replace Sunil Jakhar as Punjab Congress President, Sidhu will get important responsibility – News18 Hindi\nपंजाब कांग्रेस में जाखड़ की जगह हिंदू नेता को अध्‍यक्ष बनाने पर जोर, सिद्धू को भी मिलेगी अहम जिम्‍मेदारी\nपंजाब (Punjab) के मुख्‍यमंत्री कैप्‍टन अमरिंद सिंह (Captain Amarinder Singh) को एक बार फिर दिल्‍ली तलब किया गया है. इससे पहले कांग्रेस के शीर्ष नेता पंजाब के पूर्व मंत्री नवजोत सिंह सिद्धू (Navjot Singh Sidhu) से भी मुलाकात कर चुके हैं.\nLast Updated : July 04, 2021, 08:29 IST\nचंडीगढ़. कांग्रेस (Congress) अगले साल होने वाले पंजाब विधानसभा चुनाव (Punjab Assembly Election 2022) से पहले पार्टी के अंदर चल रही अंतर्कलह को पूरी तरह से खत्‍म करना चाहती है. यही कारण है कि पंजाब के मुख्‍यमंत्री कैप्‍टन अमरिंद सिंह (Captain Amarinder Singh) को एक बार फिर दिल्‍ली तलब किया गया है. इससे पहले कांग्रेस के शीर्ष नेता पंजाब के पूर्व मंत्री नवजोत सिंह सिद्धू (Navjot Singh Sidhu) से भी मुलाकात कर चुके हैं. ऐसे में अनुमान लगाया जा रहा है कि अमरिंद सिंह के साथ बैठक में चुनाव से पहले नवजोत सिंह सिद्धू को बड़ी जिम्‍मेदारी देने और इस पूरे विवाद को खत्‍म करने के फॉर्मूले पर बात हो सकती है.\nअमरिंदर सिंह को दिल्‍ली बुलाया तो गया है लेकिन अभी तक तारीख को लेकर कोई जानकारी नहीं मिली है. सूत्रों की मानें तो पंजाब कांग्रेस अध्‍यक्ष सुनील जाखड़ का बदला लगभग तय हो गया है. आगामी विधानसभा चुनाव को देखते हुए अध्‍यक्ष पद के लिए किसी हिंदू नेता के नाम पर विचार किया जा रहा है. इसके साथ ही विपक्ष की बढ़ती ताकत और आम आदमी पार्टी के खतरे को देखते हुए नवजोत सिंह सिद्धू को भी बड़ी जिम्मेदारी देने पर चर्चा है.\nइसे भी पढ़ें :- पंजाब: सिद्धू को लेकर अजीब दुविधा में कांग्रेस, बड़ा पद देने के बाद भी खत्म नहीं होगी कलह\nबता दें कि जिस समय नवजोत सिंह सिद्धू दिल्‍ली में कांग्रेस आलाकमान से मिलने की कोशिश में लगे हुए थे उस वक्‍त पंजाब के मुख्‍यमंत्री कैप्‍टन अमरिंदर सिंह लंच डिप्लोमेसी के जरिए सभी विधायकों को साधने में लगे थे. विधायकों के साथ बैठक के दौरान ही कहा गया कि किसी हिंदू नेता को राज्य में पार्टी का नेतृत्व करने का मौका दिया जाना चाहिए.\nइसे भी पढ़ें :- पंजाब: कांग्रेस कलह का निपटारा जल्द! सिद्धू पर बड़ी चर्चा के लिए अगले हफ्ते दिल्ली पहुंचेंगे अमरिंदर सिंह\nमाना जा रहा है कि इस पद के लिए नवजोत सिंह का मुकाबला करने के लिए ऐसा किया जा रहा है. पार्टी के अंदर जिस तरह के हालात हैं उसमें अगर सिद्धू को अध्‍यक्ष पद की कमान दी जाती है तो विधानसभा चुनाव के दौरान पार्टी में बड़ा संकट खड़ा हो सकता है.


इवान Andreevich Krylov ध्यान से इलाज किया गया थाअपने जीवनकाल के दौरान सार्वजनिक और अधिकारियों। 1844 में उनकी मृत्यु के समय तक, fabulist की किताबें 77,000 प्रतियों की राशि में रूस में पहले से ही प्रकाशित की गई थीं। उन्हें राजा से पुरस्कार और उदार सेवानिवृत्ति मिली, 1838 में उनकी सालगिरह सम्राट के संरक्षण के तहत एक बड़ी राष्ट्रीय अवकाश में बदल गई।\nलेखक रूसी लैफोंटन कहा जाता था। इसमें सच्चाई का हिस्सा निश्चित रूप से था: उनके द्वारा बनाए गए 200 तथ्यों में से, एसोप और ला फॉन्टेन के कार्यों के आधार पर बहुत कुछ लिखा गया था। लेकिन कई कार्यों का आधार मूल साजिश है। 1 9वीं शताब्दी के पाठकों के लिए, ये कविता दृष्टांत न केवल व्यंग्य और अच्छे रूसी के साथ दिलचस्प थे, बल्कि इसलिए कि उन्होंने घटनाओं और लोगों (गणमान्य व्यक्तियों सहित) का मज़ाक उड़ाया जिनके पाठक समकालीन थे। यह पैरोडी की तरह कुछ था जो विनोदी आज बनाते हैं।\nलेकिन रूसी ला Fontaine के कामों को प्रभावित करते हैंहमारे समय की समस्याएं: रिश्वत, नौकरशाही, आलस्य, अहंकार, लालच, और कई अन्य व्यर्थ आज बढ़ रहे हैं। लेकिन अगर ऐसा लगता है कि पाठक को लगता है कि वह इस लेखक से प्यार नहीं करता है या उसे प्यार नहीं करता है - वह गलत है, क्योंकि क्रिलोव के तथ्यों से क्रूज़ अभिव्यक्ति लंबे समय से किसी भी रूसी भाषी व्यक्ति के सक्रिय शब्दकोश का हिस्सा बन गई है।\nऐसे बच्चे से नाराज होना जो हमारे साथ नहीं लेना चाहताआवश्यकताएं, हम कड़वाहट से उजागर करते हैं: "और वास्का सुनता है और खाता है!" समस्या का एक आसान समाधान मिलने के बाद, जो मुश्किल लग रहा था, हम मुस्कुराते हैं: "और कास्केट अभी खोला गया!" यह देखते हुए कि कुछ व्यवसाय मृत केंद्र से नहीं जाते हैं, हम सोते हैं: अब वहाँ है। " आधुनिक जीवन की भयंकर गति के बारे में मित्रों को बताते हुए, हम शिकायत करते हैं: "मैं एक चक्र में एक गिलहरी की तरह स्पिन करता हूं।" कभी-कभी हम कुछ अधिकारियों द्वारा चकित होंगे, एक-दूसरे को छोड़कर, और हम कड़वाहट से टिप्पणी करते हैं: "कोयलू कोयल की प्रशंसा करने के लिए रोस्टर की प्रशंसा करता है"।\nकभी-कभी हम पंखों को बहुत सटीक रूप से उद्धृत नहीं करते हैंक्रिलोव के तथ्यों से अभिव्यक्तियां, और आंशिक रूप से उनका उपयोग करें, या उन्हें थोड़ा संशोधित करें। जो लोग स्वयं के बीच सहमत नहीं हो सकते हैं, वे स्वान, कैंसर और पाइक से उसी नाम की कहानी से तुलना कर रहे हैं। जगह से बाहर मदद "असंतोष" कहा जाएगा। एक नाज़ुक विषय के उल्लेख पर मानसिक रूप से "प्रकाश देखें" पर मानसिकता की अत्यधिक बातचीत और मानसिक रूप से "प्रकाश देखें": "और कलंक उसके तोप में है!" लंबी खोज के बाद एक बड़ी वस्तु, एक दृश्यमान स्थान पर झूठ बोलने के बाद, हम हंसते हैं: "और एक बिल्ली का बच्चा जो एक मछलीघर में एक सुनहरी मछली तैरने के लिए व्यर्थ में कोशिश करता है, वह निर्देशक रूप से कहता है:" क्या, Ryzhik, आंख देखता है, और दाँत निमेट? "\nकभी-कभी हम नहीं जानते कि प्रसिद्ध कौन हैवाक्यांश और छवियों। ऐसा लगता है कि ऐसे नाममात्र पात्र और अभिव्यक्ति हमेशा मौजूद हैं। हालांकि, वे अपनी उत्पत्ति को इस पूर्ण, आलसी और लापरवाह व्यक्ति के लिए जिम्मेदार मानते हैं, जिन्होंने अपना काम गंभीरता से और विचारपूर्वक लिया, अंतहीन रूप से हर छोटी कृति को सम्मानित किया। पिछले 200 वर्षों में क्रिलोव के तथ्यों से विंग अभिव्यक्ति रूसी भाषा का एक अभिन्न अंग बन गई है।\nवैसे, साहित्यिक आलोचकों और साधारण पाठकोंयह हमेशा लग रहा था कि इवान एंड्रीविच पूरी तरह से घरेलू घटना थी जिसे सामग्री के प्रति पूर्वाग्रह के बिना विदेशी मिट्टी में स्थानांतरित नहीं किया जा सका। इस बीच, ब्रिटेन में, यह अभी भी उन्नीसवीं शताब्दी का सबसे अधिक अनुवाद योग्य रूसी कवि है। कैसे अंग्रेजी क्रिलोव के तथ्यों से विंग अभिव्यक्ति का अनुवाद करती है, जो वास्तव में मुहावरे बन जाती है, एक अलग अध्ययन के लिए एक विषय है।\nतो लंबी सर्दियों की शाम में से एक आप रूसी ला फॉन्टेन द्वारा काम की मात्रा को फिर से पढ़ सकते हैं - बिना पूर्वाग्रह के, लेकिन कृतज्ञता के साथ।\n"हंस रोम बचाया" और "पैसा गंध नहीं करता" के पंखों के अभिव्यक्तियों को कैसे किया गया\nपंख वाले शब्द क्या हैं?


अब खरीदने के लिए या 24Option मंच पर एक परिसंपत्ति बेचते हैं। लघु बिक्री (बिक्री) CFDs के लिए बहुत आसान धन्यवाद है और व्यापारी अपने पोर्टफोलियो के लिए कार्यक्षमता का एक बहुत कुछ देता है। नई दिल्ली: केंद्रीय मंत्रिमंडल ने बुधवार को नयी शिक्षा नीति को मंजूरी दे दी. साथ ही मानव संसाधन विकास मंत्रालय का नाम बदलकर शिक्षा मंत्रालय किया गया है. अधिकारियों ने यह जानकारी दी. बुधवार सुबह केंद्रीय कैबिनेट की बैठक हुई. इसमें कई अहम फैसले लिए गए। एक ट्रेडिंग उपकरण के रूप में द्विआधारी विकल्प हमारे3और4वीं पीढ़ी के द्विआधारी विकल्प सिस्टम विकास के संयोजन विदेशी मुद्रा ब्रोकर के साथ इस प्रकार के अवसर प्रदान करता है। हम इस समय थोड़ी देर में रहे हैं और व्यापार के अन्य स्थानों में भी कुछ दशकों के लिए सिस्टम विकास अनुभव के लायक हैं।\nजब एक कंप्यूटर सूचना प्रणाली विकसित की जाती है, तो सिस्टम विश्लेषण (वॉटरफॉल मॉडल के अनुसार) में निम्नलिखित चरण शामिल होंगे। जूट के बैग बनाने के व्यवसाय के लिए कच्चे माल (Jute Bag विदेशी मुद्रा ब्रोकर Making Business Raw Material)। Amazon पर 23 हजार रुपये तक की छूट के साथ मिल रहा है iPhone, बस दो दिन है मौका।\nहालांकि, श्रम सुरक्षा के महत्वपूर्ण मुद्दों पर ध्यान कम करने के रास्ते पर, सभी का पालन नहीं किया इस प्रकार, नई सहस्राब्दी आरएओ "रूस के यूईएस" की शुरुआत में, व्यावसायिक सुरक्षा उपायों को लागू करने की लागत में विदेशी मुद्रा ब्रोकर 27% की वृद्धि का निर्णय लिया गया। इसका परिणाम चोटों के स्तर में तेज गिरावट था, जो बहुत संकेत है, जबकि उद्यम के कर्मचारी संभावित खतरनाक विद्युत उपकरण से निपटते हैं।\nसबसे सक्रिय रूप से कारोबार मुद्रा जोड़े के समूह विदेशी मुद्रा ब्रोकर मेजर के रूप में माना जाता है. वे इसलिए, वे अत्यधिक तरल कर रहे हैं, विदेशी मुद्रा बाजार का सबसे बड़ा हिस्सा शामिल है, और. प्रमुख मुद्रा जोड़े बाजार में उपलब्ध सबसे लोकप्रिय मुद्रा जोड़े, शामिल हैं. समूह का प्रमुख हिस्सा आप एक ही बार मंख दो ऐसे अमेरिकी डॉलर (USD), यूरो (EUR), जापानी येन (JPY), भारतीय रुपया (INR), स्विस फ्रैंक (CHF) के रूप में सबसे अधिक तरल मुद्राओं की कहां मिल सकती जोड़े शामिल, कैनेडियन डॉलर (सीएडी), ऑस्ट्रेलियन डॉलर (AUD) और न्यूजीलैंड डॉलर (NZD)। सबसे प्रसिद्ध पर्यवेक्षी अधिकारियों में CySEC और FCA शामिल हैं। जैसा कि अधिकांश दलाल अपने प्राप्त लाइसेंस पर गर्व करते हैं और अपनी वेबसाइट पर जानकारी प्रदान करते हैं। यदि आप विशेष रूप से इन लाइसेंसों की तलाश कर रहे हैं, तो आप एक उपयुक्त विदेशी मुद्रा दलाल के लिए अपनी खोज को आसान बना सकते हैं। खिलाड़ियों को एक लिफाफा मिलता है और पूरी तस्वीर को टुकड़ों से बाहर निकालने का काम होता है। जो भी तेजी से कार्य के साथ मुकाबला करता है, वह जीत गया।\nअब आप समझते हैं कि मूल्य के स्तर के बीच व्यापार एक निश्चित बात नहीं है और इसमें कुछ निश्चितता और साथ ही सही स्वभाव भी होता है। केवल अमेरिकी सैन्य सदस्यों, दिग्गजों, या उनके करीबी परिवार के सदस्यों के लिए उपलब्ध है। भगवान् विदेशी मुद्रा ब्रोकर राम के जीवन पर आधारित दो हिन्दू ग्रंथों वाल्मीकि ‘रामायण‘ और ‘रामचरितमानस’ समान रूप से पूजनीय हैं. क्या है इन ग्रंथों के बीच समानता और अंतर? जानिए इस लेख में।\nललई सिंह और उनके बीच सिर्फ एक रिश्ता है- ललई सिंह का जन्म एक ‘यादव परिवार’ में हुआ था और जैसा कि रामजी यादव के नाम से स्पष्ट है, वे भी एक ‘यादव’ हैं। दुर्भाग्य यह है कि मैं उन्हें ‘लेखक’ समझता था। हालाँकि रामजी यादव अकेले ऐसे लेखक नहीं हैं जो अपनी पहचान को सीमित और संकुचित कर डालने में ही गौरवान्वित महसूस करते हैं। पिछड़े समुदाय के बौद्धिकों में यह प्रवृति पिछले कुछ विदेशी मुद्रा ब्रोकर वर्षों से तेज हुई है। लेकिन 2008 के अंत तक, वैश्विक आर्थिक संकट के कारण उद्योग में उत्पन्न हुई समस्याओं के कारण: ऋण की कमी, उच्च निर्यात शुल्क बनाए रखने के दौरान विश्व तेल की कीमतें गिरना, कच्चे माल की उच्च उत्पादन लागत, मजबूर उत्पादन कटौती, सहित उच्च करों के कारण, यह 4% तक गिर गया। (18 9) इस लेख में व्यक्त राय अतिथि लेखक के हैं और जरूरी नहीं कि मार्केटिंग भूमि। सेमाल्ट लेखकों को यहां सूचीबद्ध किया गया है। (191)।\nविदेशी खाते सितम्बर 20, 2018\nकैंडलस्टिक चार्ट नवम्बर 4, 2018


जानवर ने हवा में उड़कर ड्रोन को मारी लात…देखे VIDEO – Etoinews\nसोशल मीडिया की दुनिया कई हैरतंगैज कारनामों से भरी हुई है. आए दिनों जानवरों के कई मजेदार वीडियो काफी वायरल होते रहते हैं. अब इस बात से तो सभी वाकिफ है कि किसी भी जानवर को अपने घर में फालतू की दखलअंदाजी कतई पसंद नहीं. जब भी कोई शख्स ऐसी हरकत करता है तो फिर उसके गंभीर परिणाम भुगतने पड़ते हैं. सोशल मीडिया पर तेजी से पॉपुलर वीडियो में जानवर ने हवा में उड़कर ड्रोन को लात मारी और उसको नीचे गिरा दिया.\nLearn how to Kick-Outa#Drone in5Seconds. 😜😂 pic.twitter.com/deqKiWEE2n\n— Dipanshu Kabra (@ipskabra) March 7, 2021\nइस वीडियो को ट्विटर पर आईपीएस दीपांशु काबरा ने शेयर किया है. वायरल वीडियो में देखा जा सकता है कि जंगल में एक साथ कई जानवर तेजी के साथ दौड़ रहे हैं. जानवरों को दौड़ते देख एक व्यक्ति इस दृश्य को ड्रोन से रिकॉर्ड करने की कोशिश करता है. जानवरों की भागादौड़ को नजदीक से रिकॉर्ड करने की कोशिश में जैसे ही ड्रोन नीचे की तरफ जाता है, तभी एक जानवर हवा में उछलकर उस पर जोरदार लात जड़ देता है.\nRelated Topics:सोशल मीडिया\nतीन माह में करें लंबित पट्टों का वितरण – नगरीय विकास मंत्री


सिंघु बॉर्डर पर फांसी के फंदे पर लटका मिला किसान का शव, शुरुआती जांच में आत्महत्या का मामला - Khabri Adda\nHome/अन्य/सिंघु बॉर्डर पर फांसी के फंदे पर लटका मिला किसान का शव, शुरुआती जांच में आत्महत्या का मामला\nसिंघु बॉर्डर पर फांसी के फंदे पर लटका मिला किसान का शव, शुरुआती जांच में आत्महत्या का मामला\nसिंघु बॉर्डर पर बुधवार को फांसी के फंदे पर एक किसान का शव लटका मिला है. मिली जानकारी के मुताबिक शुरुआती जांच में किसान के आत्महत्या करने की बात सामने आई है. मृतक किसान का नाम गुरप्रीत सिंह है जो कि पंजाब के फतेहगढ़ का रहने वाला है.\nये किसान प्रधान जगजीत सिंह ढलेवाल की यूनियन और बीकेयू सिद्धपुर से संबंधित बताया जा रहा है. किसान फतेहगढ़ के रुड़की गांव और अमरोह तहसील का रहने वाला बताया जा रहा है. फ़िलहाल पुलिस ने किसान के शव को कब्जे में लेकर पोस्टमार्टम के लिए भेज दिया है. अभी यह पता नहीं चला है कि उसकी हत्या हुई या आत्महत्या हुई. कुंडली थाने की पुलिस दोनों एंगल पर जांच कर रही है.\nकिसानों ने फिर दिया अल्टीमेटम\nउधर संयुक्त किसान मोर्चा (SKM) 26 नवंबर को आंदोलन का एक साल पूरे होने पर दिल्ली की सीमाओं पर बड़ी सभाएं करने का ऐलान किया है. 29 नवंबर से संसद का शीतकालीन सत्र शुरू होने पर हर दिन 500 ट्रैक्टर से किसान संसद तक मार्च निकालेंगे. सिंघु बॉर्डर पर मंगलवार को हुई बैठक में किसान आंदोलन की आगे की रणनीति तय की गई है. हरियाणा के संगठनों की ओर से गुरनाम सिंह चढूनी ने 26 नवंबर को दिल्ली कूच का प्रस्ताव रखा, लेकिन बैठक में इस पर कोई फैसला नहीं हुआ.\nकरीब दो घंटे तक चली बैठक में किसान नेताओं ने आंदोलन को आक्रामक करने पर जोर दिया. वरिष्ठ नेता आंदोलन को शांतिपूर्ण और अनुशासन के साथ चलाने पर सहमति कायम करते रहे. किसान नेता राकेश टिकैत के दिए दिल्ली कूच के अल्टीमेटम पर भी सहमति नहीं बनी. इसी प्रकार गुरनाम सिंह चढूनी के दिल्ली कूच और पंजाब के किसान नेताओं के कुंडली मानेसर पलवल एक्सप्रेस वे जाम के प्रस्ताव को भी फिलहाल होल्ड पर रखा गया है.\n26 नवंबर को दिखाएंगे ताकत\nमिली जानकारी के मुताबिक 26 नवंबर को किसान आंदोलन के एक साल पूरे होने पर किसान नेता ताकत दिखाएंगे. इसी दिन पंजाब, हरियाणा, उत्तर प्रदेश, उत्तराखंड और राजस्थान से दिल्ली के सभी मोर्चों पर भारी भीड़ जुटाई जाएगी और बड़ी सभाएं की जाएंगी. 26 नवंबर को संविधान दिवस भी है. किसान 26 नवंबर को सभी राज्यों की राजधानियों में, सिवाय उन राज्यों को छोड़कर जो दिल्ली की सीमाओं पर हैं, लामबंद होंगे. किसान नेताओं ने श्रमिकों, कर्मचारियों, खेतिहर मजदूरों, महिलाओं, युवाओं और छात्रों द्वारा बड़े पैमाने पर संयुक्त राज्यव्यापी कार्रवाई का आह्वान किया है.\n28 को मुंबई में किसान महापंचायत\nबैठक में तय किया गया कि 28 नवंबर को, मुंबई के आजाद मैदान में किसान-मजदूर महापंचायत का आयोजन किया जाएगा. यह आयोजन संयुक्त शेतकारी कामगार मोर्चा (एसएसकेएम) के बैनर तले 100 से ज्यादा संगठनों द्वारा संयुक्त रूप से होगा. 28 नवंबर को महान समाज सुधारक महात्मा ज्योतिराव फुले की पुण्यतिथि के रूप में मनाया जाता है.\n29 को किसानों का संसद कूच\nदिल्ली में संसद का शीतकालीन सत्र 29 जून से शुरू होगा. एसकेएम ने निर्णय लिया कि 29 नवंबर से संसद के इस सत्र के अंत तक 500 चुने हुए किसान ट्रैक्टर-ट्रॉलियों में हर दिन संसद जाएंगे. इसका मकसद केंद्र सरकार पर दबाव बढ़ाना है. साथ ही केंद्र सरकार को उन मांगों को मानने के लिए मजबूर करना है, जिसके लिए देश भर के किसान एक साल से संघर्ष कर रहे हैं.\nसोने की ईंट और बिस्किट बरामद, बढ़ सकती हैं पीयूष जैन की मुश्किलें, अंतरराष्ट्रीय गोल्‍ड स्‍मगलिंग गिरोह से तार जुड़े होने की आशंका, जांच शुरू\nमहाभारत में सैकड़ों उपाख्यान बाद में शामिल किये गये : डा. जनार्दन यादव\n737 करोड़ की लागत से5परियोजनाओं का किया गया लोकार्पण/शिलान्यास।\nकानपुर मेट्रो में नहीं कर सकेंगे पान मसाला और गुटखा खाकर यात्रा, आज से होगी सीएमआरएस की टेस्टिंग\nआरएसएस कार्यकर्ता पर जबरन धर्मांतरण का दबाव, दूसरे समुदाय के लोगों पर लगाया जमीन पर कब्जा करने का आरोप\nदिल्ली में 3.4 डिग्री पहुंचा पारा, देश के इन राज्‍यों को अगले2दिन तक झेलना पड़ेगा कड़ाके की ठंड का कहर\nअरविंद केजरीवाल ने स्वीकार की नवजोत सिंह सिद्धू की चुनौती, भगवंत मान को डिबेट के लिए उतारा\nराकेश मणि त्रिपाठी के भाजपा में शामिल होने पर हुआ स्वागत समारोह का आयोजन\nपंजाब सरकार ने ‘गोल्डन टेंपल’ घटना की जांच के लिए SIT का गठन किया,2दिन में देगी रिपोर्ट


Avi Barot Death: Indian cricketer died of heart attack, Saurashtra Cricket Association expressed grief - Avi Barot Death: भारतीय क्रिकेटर का हार्ट अटैक से निधन, महज 29 की उम्र में गई जान | Editorji Hindi\nक्रिकेट: U-19 के पूर्व कप्तान अवि बरोट का हार्ट अटैक से निधन\nसाल 2020 की रणजी ट्रॉफी विजेता सौराष्ट्र टीम के सदस्य थे बरोट\nसौराष्ट्र एसोसिएशन ने बरोट के आकस्मिक निधन पर शोक जताया\nभारत के पूर्व अंडर-19 कप्तान और सौराष्ट्र की 2019-20 सीजन में रणजी ट्रॉफी जीतने वाली टीम के सदस्य अवि बरोट का दिल का दौरा पड़ने से निधन हो गया, वह महज 29 साल के थे. सौराष्ट्र क्रिकेट संघ ने इस युवा बल्लेबाज के निधन की जानकारी दी.\nUpdated:Oct 20, 2021 09:00\nAvi Barot Death: भारत के पूर्व अंडर-19 कप्तान और सौराष्ट्र की 2019-20 सीजन में रणजी ट्रॉफी (Ranaji trophy) जीतने वाली टीम के सदस्य अवि बरोट का हार्ट अटैक (Heart attack) से निधन हो गया. अवि बरोट 29 साल के थे. सौराष्ट्र क्रिकेट एसोसीएशन (Saurashtra Cricket Association) ने बरोट के आकस्मिक निधन पर शोक जताया है. इस युवा क्रिकेटर के निधन से पूरा क्रिकेट जगत सदमे में है. अवि बरोट सौराष्ट्र के अलावा हरियाणा और गुजरात के लिए भी क्रिकेट खेल चुके थे.\nबरोट 2011 में भारत की अंडर-19 टीम के कप्तान थे और इस साल के शुरू में सैयद मुश्ताक अली ट्राफी में गोवा के खिलाफ महज 53 गेंद में 122 रन की शानदार पारी खेली थी.\nयह भी पढ़ें: BCCI: Rahul Dravid टीम इंडिया का कोच बनने के लिए तैयार! 2023 तक का मिल सकता है कॉन्ट्रैक्ट\nबता दें कि अवि बरोट एक बल्लेबाज-विकेटकीपर थे, जो ऑफब्रेक बॉलिंग भी करते थे. अवि ने कुल 38 फर्स्टक्लास मैच खेले, जिसमें 1547 रन बनाए. वहीं करीब 38 लिस्ट ए मैच में 1030 रन बनाए. सिर्फ 20 T-20 मैच में 717 रन बनाए.


जानिए आखिर RBI ने 500 और 1000 के पुराने नोटों का क्या किया..नोटबंदी में आए थे 15.28 लाख करोड़ के नोट - cricketdhamaal\nजानिए आखिर RBI ने 500 और 1000 के पुराने नोटों का क्या किया..नोटबंदी में आए थे 15.28 लाख करोड़ के नोट\n2016 में नोटबंदी के दौरान 500-1000 के पुराने नोटों को बंद कर दिया गया था अब यह नोट कहां गए, क्या इस बारे में आप जानते हैं. आरबीआई ने 30 जून 2017 को जारी किए अपने प्रारंभिक आकलन में 500 और 1000 के पुराने नोटों का कुल मूल्य 15.28 लाख करोड रुपए बताया था.\nजब पीटीआई के पत्रकार ने सूचना का अधिकार के तहत आरबीआई से यह सवाल किया कि इन बंद किए गए नोटों का आखिर क्या हुआ तो. इसके जवाब में आरबीआई ने बताया था कि इन नोटों का नियमों के मुताबिक विघटन किया जाता है. यह नोट वापस बाजार में नहीं लाए जाते.\nकैसे होता है नोटों का विघटन\nकेंद्रीय बैंक ने तब बताया था कि इन नोटों की वेरिफिकेशन एंड प्रोसेसिंग सिस्टम के बाद उनका ब्रिकेट सिस्टम के जरिए ब्रिक्स तैयार किया जाएगा. पहले चरण में यह देखा जाता है कि करेंसी नष्ट करने के लायक हैं या नहीं. फिर दूसरे चरण में श्रेडिंग ब्रिकेट सिस्टम के जरिए नोटों को मशीन की मदद से महीन कतरनों में बदला जाता है. इन कतरनों को फिर से कम्प्रेस कर ब्रिक्स की शेप दी जाती है.\nमहज 1 रूपए का कपूर बदल सकता है आपकी जिंदगी, बेहद कम लोग जानते है ये खास उपाय\nइस देश में सोने का अपार भण्डार शराब में सोना घोलकर पीते हैं लोग


Kia India ने दिसंबर में बेचीं 7,797 कारें, Seltos की बादशाहत बरकरार - The Financial Express\nKia India ने दिसंबर में बेचीं 7,797 कारें, Seltos की बादशाहत बरकरार\nKIA भारतीय बाजार में लगातार अच्छा प्रदर्शन कर रही है. दिसंबर महीने में 4,012 कारों की बिक्री के साथ Kia Seltos ने सबसे अच्छा प्रदर्शन किया है.\nUpdated: January 4, 2022 6:47:46 pm\nदक्षिण कोरिया की कार बनाने वाली कंपनी KIA भारतीय बाजार में लगातार अच्छा प्रदर्शन कर रही है.\nKia India: दक्षिण कोरिया की कार बनाने वाली कंपनी KIA भारतीय बाजार में लगातार अच्छा प्रदर्शन कर रही है. कंपनी ने दिसंबर 2021 के अपने बिक्री के आंकड़ों का एलान कर दिया है. दिसंबर महीने में कंपनी ने 7,797 कारें बेची हैं. हालांकि, दिसंबर 2020 के मुकाबले कारों की बिक्री में 34 फीसदी की गिरावट आई है, लेकिन फिर भी कंपनी ने 2021 में जबरदस्त प्रदर्शन किया है. दिसंबर महीने में 4012 के आंकड़े के साथ किया सेल्टोस (Kia Seltos) कंपनी की सबसे ज्यादा बिकने वाली कार रही. अन्य मॉडलों की बात करें तो सॉनेट की बिक्री 3,578 और कार्निवल की 207 रही.\nKia Carens को जल्द किया जाएगा लॉन्च\nKIA ने अगस्त 2019 में भारतीय बाजार में एंट्री की थी, तब से कंपनी 4.5 लाख से ज्यादा गाड़ियां बेच चुकी है. किया भारत में तीन कारें बेचती है – Seltos, Sonet और Carnival. इसके अलावा, Kia अब अपनी एक नई गाड़ी Kia Carens को भी जल्द ही लॉन्च करने जा रही है. इसकी बुकिंग 14 जनवरी से शुरू होने जा रही है. किया ने एक बयान में कहा कि कैरेंस पांच अलग-अलग मॉडलों में पेश की जाएगी. इसमें प्रीमियम, प्रेस्टीज, प्रेस्टीज प्लस, लक्जरी और लक्जरी प्लस शामिल हैं. इन मॉडलों में छह और सात सीटों के साथ अलग-अलग प्रकार के पावरट्रेन इंजन के विकल्प दिए जाएंगे.\nमजबूत प्रदर्शन पर टिप्पणी करते हुए कंपनी के एमडी और सीईओ ता-जिन पार्क (Tae-Jin Park) ने कहा, “यह देखकर हमें बहुत खुशी होती है कि किया इंडिया लगातार अच्छा प्रदर्शन कर रही है. अगस्त 2019 में भारतीय ऑटोमोटिव इंडस्ट्री में एंट्री करने के बाद से हमने 3.7 लाख से ज्यादा गाड़ियां बेची हैं, जो हमारे लिए एक उपलब्धि है. हमने दुनिया के लगभग 90 देशों में अपना बिजनेस शुरू किया है. किया इंडिया ने हमेशा अपने ग्राहकों को बिक्री के बाद बेहतर सेवाएं प्रदान करने पर फोकस किया है.”\nउन्होंने आगे कहा, “हमें अपने ग्राहकों से लगातार सपोर्ट मिल रहा है, इसका मतलब है कि हमारे प्रोडक्ट्स भारतीय कार खरीदारों को पसंद आ रहे हैं. हमारे अगले प्रोडक्ट, Kia Carens को भी उसी नज़रिए के साथ तैयार किया गया है. इसे कई शानदार फीचर्स के साथ पेश किया जा रहा है. हम कंपनी में विश्वास जताने के लिए अपने सभी ग्राहकों का दिल से आभार व्यक्त करते हैं.”\n8 mins ago January 22, 2022


जब इमरान ने कहा, डॉक्टर ने ऐसा इंजेक्शन लगाया कि नर्सें हूर लगने लगीं – VIJAY NEWS\nजब इमरान ने कहा, डॉक्टर ने ऐसा इंजेक्शन लगाया कि नर्सें हूर लगने लगीं\nकराची: पाकिस्तान के प्रधानमंत्री इमरान खान (Imran Khan) ने मंगलवार को यहां हल्के-फुल्के अंदाज में यह ‘रहस्योद्घाटन’ किया कि एक बार अस्पताल में डॉक्टर ने उन्हें ऐसा इंजेक्शन लगाया था कि अस्पताल की नर्से उन्हें हूर लगने लगी थीं. कराची में एक समारोह में इमरान ने कहा, “2013 में जब मैं सीढ़ी से गिरकर जख्मी हुआ तो (लाहौर के) शौकत खानम अस्पताल के डॉक्टर आसिम ने मुझे ऐसा इंजेक्शन लगाया था कि दर्द गायब हो गया.”\nउन्होंने कहा कि इंजेक्शन लगने के बाद उन्हें अस्पताल की नर्से हूर लगने लगी थीं. इमरान ने कहा, “दोबारा दर्द होने पर मैंने डॉक्टर आसिम से कहा कि एक और इंजेक्शन लगा दो लेकिन उन्होंने ऐसा नहीं किया. मैंने उन्हें धमकाया कि लगा दो, वरना मैं तुम्हें छोड़ूंगा नहीं लेकिन उन्होंने नहीं लगाया.”\nचीन में कोरोना वायरस से अब तक 106 की मौत, 4515 मामले आए सामने


जब देर रात तक गाड़ी लेकर हाईवे पर निकलीं सपना चौधरी, सामने आया ऐसा वीडियो। आप भी देखे नजारा » Bihar Today News\nजब देर रात तक गाड़ी लेकर हाईवे पर निकलीं सपना चौधरी, सामने आया ऐसा वीडियो। आप भी देखे नजारा\nApril 11, 2022 April 11, 2022 Chhotu Kumar\t0 Comments\tजब देर रात तक गाड़ी लेकर हाईवे पर निकलीं सपना चौधरी\nहरियाणवी डांसर सपना चौधरी (Sapna Choudhary) का एक नया वीडियो सोशल मीडिया पर काफी तेजी से वायरल हो रहा है. इस वीडियो में सपना चौधरी पति के साथ लॉन्ग ड्राइव पर निकली हैं और गाड़ी भी खुद ही चलाती दिखाई दे रही हैं.\nसोशल मीडिया स्टार और डांसिंग सेंसेशन सपना चौधरी (Sapna Choudhary) अब लेटेस्ट वीडियोज और फैशन सेंस को लेकर सुर्खियों में छाई रहती हैं. लेकिन इस बार किसी और कारण से ही सपना का वीडियो सोशल मीडिया पर वायरल हो रहा है.\nवीडियो में सपना चौधरी (Sapna Choudhary Driving Video) अब तक के सबसे अलग अंदाज में दिखाई दे रही हैं. डांसर देर रात हाईवे पर गाड़ी दौड़ाती दिखाई दीं.\nपति के साथ सपना चौधरी की लॉन्ग ड्राइव\nसपना चौधरी (Sapna Choudhary Video) ने अपना ये वीडियो खुद फैंस के साथ सोशल मीडिया के जरिए शेयर किया है. वीडियो में सपना चौधरी अपने पति वीर साहू के साथ लॉन्ग ड्राईव एंजॉय करती दिखाई दे रही हैं.\nदिलचस्प बात ये हैं कि इस दौरान सपना चौधरी ने गाड़ी का स्टेयरिंग अपने हाथ में पकड़ा हुआ है, जबकि उनके पति ड्राइवर के साथ वाली सीट पर बैठे हुए हैं. गाड़ी चलाते हुए सपना गाना भी गुनगुना रही हैं.\nवायरल हो रहा है बिंदास अंदाज\nसपना चौधरी का ये बिंदास अंदाज फैंस को खूब पसंद आ रहा है. तमाम नेटिजंस उनके इस वीडियो को जमकर लाइक और शेयर कर रहे हैं. इसके साथ ही कमेंट सेक्शन में सपना चौधरी (Sapna Choudhary Viral Video) के फैंस उनकी खूब तारीफें कर रहे हैं.\nबता दें कि सपना चौधरी सोशल मीडिया पर काफी एक्टिव रहती हैं और आए दिन अपनी एक से बढ़कर एक खास तस्वीरें और वीडियो शेयर करती रहती हैं. सपना चौधरी का इंस्टाग्राम देखें तो पूरा का पूरा उनकी लाजवाब तस्वीरों और वीडियो से पटा हुआ है.\nसोशल मीडिया पर एक्टिव हैं सपना चौधरी\nसोशल मीडिया पर सपना चौधरी (Sapna Choudhary) अपने फैंस को एंटरटेन करने के लिए वीडियो-फोटो शेयर करती रहती हैं. बीते दिनों उनका एक और वीडियो खूब वायरल हुआ था.\nइंस्टाग्राम रील के लिए वीडियो बनाते हुए सपना चौधरी ने लोगों को बेहद खास संदेश दिया है. उन्होंने पोस्ट के साथ कैप्शन में लिखा, ‘जीयो और जीने दो.’\nउन्होंने राजेश खन्ना के मशहूर गाने ‘जिंदगी एक सफर है सुहाना…’ से सपना चौधरी ये कहने की कोशिश कर रही हैं कि जिंदगी को आज में जीओ, कल की टेंशन छोड़ दो. सपना का ये वीडियो अब सोशल मीडिया पर खूब वायरल हो रहा है.\nडांस स्टाइल के लिए हैं मशहूर\nआपको बता दें कि सपना चौधरी (Sapna Choudhary) अपने डांस स्टाइल के लिए जानी जाती हैं. अपने टैलेंट के लिए सपना चौधरी लाखों रुपये चार्ज करती हैं. उनके कार्यक्रमों में हजारों की तादाद में भीड़ जुटती है. उनका गाना तेरी आंख्या का यो काजल सबसे ज्यादा मशहूर है.\n← अनोखी प्रेम कहानी है ‘तारक मेहता’ के पत्रकार पोपटलाल की, इस बात से आप भी होंगे अंजान जानिए क्या करती हैं पत्नी।\nक्या आपको पता है पीवीआर का फुल फॉर्म? जिस में आप फिल्म देखने का उठाते हैं लुत्फ। आज जान लीजिए। →


Can't Find True Love? Here is Why in Hindi | आखिर क्‍यों नहीं मिल पा रहा है सच्‍चा प्‍यार\nडेटिंग टिप्स By Rahul Sharma / Dec 20, 2014\nक्‍यों नहीं मिलता सच्‍चा प्‍यार\nहर किसी को नहीं मिलता यहां प्यार ज़िन्दगी में... ये नगमा आपने अकसर लोगों को गुनगुनाते सुना होगा। चलिये एक बार को प्यार तो मिल भी जाए, लेकिन सच्चा प्यार मिलना अकसर मुश्किल हो जाता है। लोग अमूमन रिलेशन एक्सपर्ट्स से पूछते हैं कि मुझे लगता है कि शायद मैं कभी सच प्यार नहीं पा सकूंगी/सकूंगा? कई लोगों के दोस्त अपने पहले, दूसरे यहां तक कि तीसरे रिलेशन में होते हैं, लेकिन वे तब तक एक भी साथी नहीं ढूंढ पाते। लेकिन भला ऐसा क्या है कि कुछ लोगों को सच्‍चा प्‍यार नहीं मिल पाता है? तो चलिये जानते हैं सच्‍चा प्‍यार न मिल पाने के पीछे के कुछ संभावित कारण।\nसच्चा प्यार न मिल पाने के कारणों को जानने से पहले ये जानना भी जरूरी है कि प्यार क्या और क्यों होता है। प्यार आमतौर पर पांच वजहों से होता है- रूप, व्यवहार, गुण, साथ और शारीरिक जरूरत। ये सभी कारण सुखदायी होते हैं। एक सुंदर चेहरा या शरीर आंखों को सुख देते हैं। अच्छे व्यवहार के कारण भी कोई एक या कई लोग आपको प्यारे लग सकते हैं। साथ रहने से भी आत्मीयता का जन्म होता है। गुण की वजह से भी प्यार हो सकता है, बशर्ते आपको उस गुण की कद्र करनी आती हो। शारीरिक जरूरत के कारण होने वाले आकर्षण से भी प्यार होता है। क्योंकि हर किसी में ये सारी खूबियां हों ऐसा जरूरी नहीं। तो प्यार इन पांच में से किसी एक या एक से अधिक कारणों से हो सकता है।\nसंकेत न पहचानने की वजह से\nइस बात को समझने के लिए शुरुवात खुद से ही करें। कहीं ऐसा तो नहीं की आप फैंसला लेने में गलतियां कर रहे हों? कहीं आपने अपने दिमाग में ये तो तय नहीं कर लिया है की आपको सच्चे प्यार की तलाश है, और इस तलाश की कोशिश में आप हर काबिल इंसान को ये संकेत दे रहे हों कि, 'आओ, मुझे ढूंढ लो!' अगर कुछ ऐसा है तो ये अच्छी बात नहीं। ऐसे में शायद आप खुद को और दूसरों को आपको समझ पाने का मौका ही नहीं दे रहे हैं। हर इंसान में कहीं आप अपना 'सच्चा प्यार' तो नहीं खोज रहे? ऐसा कर आप उन्हें खुद से दूर कर रहे हैं। ऐसा करने पर वे आपको समझने कि कोशिश करने से पहले ही आपसे कन्नी काट सकते हैंI लोगों को जानना जरुरी है, लेकिन इसके लिए उनसे दोस्ती करना पहला कदम होता हैI\nसही संतुलन न होना\nएक दूसरी परिस्थिति ये भी हो सकती है कि आपने अपने आप को इतना अलग-थलग सा रखा हुआ है कि कोई आपको ढूंढ ही नहीं पा रहा। आपने कभी सच्चे मन से दोस्त बनाने कि, लोगों से मिलने कि, उन्हें जानने कि कोशिश ही नहीं की है। दुनिया के फैलाव से हमारी ज़िंदगियां कई मायनो में सिमट सी गयी हैं। इसलिए यह ज़रूरी है कि आप इस माने में ही जिएं। छोटी-मोटी कोशिश करें, लेकिन किसी के पीछे पड़ने का कोई मतलब नहीं बनता है। जरूरत है तो बस इन दोनों बातों के बीच का संतुलन ढूंढने की।\nबार या किसी पब जैसी जगहों पर प्यार ढूंढने वालों को प्यार मुश्किल से मिलता है। बार में तो शराब मिलती है, प्यार मिलने की यहां कोई गारंटी नहीं होती। आरे! आपके कॉलेज के दोस्त, पुराने स्कूल के साथी ये सब लोग कहां हैं? कोई ऐसा पुराना साथी जिसे आप कभी पसंद किया करते थे या फिर शायद आपको कोई तब पसंद करता हो, जिसके साथ आप अब मुलाकात कर सकते हों।\nखुद की निंदा करना बंद करें\nकई बार हम किसी अपराध से अभिभूत सा व शर्म और आत्म-आलोचना जैसा महसूस करते हैं। ये भावनाएं हमें रुलाने के अलावा कुछ खास नहीं करती। तो किसी रिश्ते में जाने के बाद इन चीजों को भूलें और खुशी का आनंद लें। जब तक आप खुद को कमतर और गलत समझते रहेंगे, किसी भी रिश्ते में खुश रह पाना संभव नहीं होगा। बेहतरी की दिशा में बदलाव करते हुए बढ़ते जाने का नाम ही जीवन है।\nपहचानें कि आपने खुद ही अपने शरीर को चुना है\nकई लोग अपने शरीर और सूरत को लेकर दुविधा और ग्लानी में जीते हैं। लेकिन आपने अपने शरीर में पैदा होने के लिए खुद को स्वयं चुना है। कुछ लोग इस काम के पीछे एक ईश्वरतुल्य शक्ति, जिसे वे अलग-अलग नामों जैसे भगवान, खुदा, गौड आदि से संबोधित करते हैं, को जिम्मेदार मानते हैं। लेकिन ये ईश्वरतुल्य शक्ति आपके भीतर ही हैं और इस निर्माता ने ही किसी एक विशेष कारण के लिए विशेष रूप से आपको इस शरीर के लिए चुना है। जब आप ये समझ जाएंगे तो ये आपमें महान सशक्तिकरण का एक बीज रोपित करेगा जोकि आपको आत्म आलोचना से मुक्त करेगा और आप सच्चे प्यार को समझ और पा सकेंगे।\nप्यार आपको खुद ढूंढ लेगा\nएक कहावत है, कि प्यार अपना रास्ता बनाकर हमें किसी न किसी तरह खुद-ब-खुद ढूंढ ही लेता हैI इसलिए फ़िक्र छोड़ो और जल्दबाज़ी करना बंद करो। प्यार कोई जबरदस्ती की जाने वाली चीज नहीं। ये जब होता है तो रोके नहीं रुकता। तो जाइये मौज मस्ती कीजिए, खुश रहिए! खुश-खुश रहेंगे तो आपके इर्द-गिर्द अपने आप अच्छे लोग आएंगे और उनमे से कोई एक वो 'ख़ास' साथी भी ज़रूर होगा।\nकैसे पाएं सच्‍चा प्‍यार\nFind True Love in Hindi


दिल्ली हिट एंड रन केस: पीड़ित परिवार ने जारी किए दो ऑडियो– News18 Hindi\nदिल्ली हिट एंड रन केस: पीड़ित परिवार ने जारी किए दो ऑडियो\nUpdated: February 13, 2017, 3:52 PM IST\n6 फरवरी को दिल्ली में हुए हिट एंड रन केस मामले में पीड़ित परिवार ने पुलिस पर लापरवाही का आरोप लगाया है.\nइस हादसे में लक्जरी रेनो कार ने एक बुजुर्ग दंपत्ति को कुचल दिया था, जिसके बाद दोनों की मौत हो गई थी. पश्चिम विहार इलाके में इस हादसे के बाद कार चालक फरार हो गया. पीड़ित परिवार ने खुद कार को खोजने का दावा किया, लेकिन इस मामले में पुलिस पर सहयोग न देने का आरोप लगाया.\nअब इस मामले में पीड़ित परिवार ने दो ऑडियो जारी कर पुलिस पर लापरवाही के आरोप लगाएं हैं. इन ऑडियो में उन्होंने केस के जांच अधिकारी और एसएचओ से बातचीत का दावा किया है. हालांकि न्यूज 18 इंडिया इस ऑडियो की पुष्टि नहीं करता है.\nपरिवार की ओर से जारी पहले ऑडियो के अंश--\nजांच अधिकारी: अभी आने का कोई फायदा नहीं है थाने में.\nमृतक का दामाद: क्यों, कारण?\nजांच अधिकारी: मैं अपने घर पर हूं.\nमृतक का दामाद: तो घर से आ सकते हैं.\nजांच अधिकारी: नहीं भाई घर से नहीं, मैं सुबह 8 बजे आऊंगा.\nपीड़ित परिवार का दावा है कि इसके बाद उन्होंने पश्चिम विहार थाने के एसएचओ को फोन किया.\nपरिवार की ओर से जारी दूसरे ऑडियो के अंश--\nमृतक का दामाद: गाड़ी का 99.9% पता लगा लिया है और वो घर के अंदर खड़ी है. हम लोग थाने के बाहर खड़े हैं. यहां पर कोई सुनवाई नहीं है, वो भाग सकते हैं. हमें ऐसा अंदेशा है.\nएसएचओ: ड्यूटी अफसर से कहो, हम बात कर लेते हैं.\nमृतक का दामाद: बात कराता हूं, जी मैं आपकी.\nएसएचओ: एचएचओ बोल रहा हूं, धर्मवीर है...\nड्यूटी अफसर: ये राजेंद्र साहब के पास है. आ रहा है, अभी फोन पर बात हुई है.\nएसएचओ: बोलो उनको... इंतजार करेंगे.\nएसएचओ: आ रहा है भैया बता दिया न आपको, इंतजार कर लो थोड़ा.


मेवे खाने से ताक़तवर होते हैं शुक्राणु | Spermatozoos are the strongest sperm - Hindi Oneindia\nUpdated: Saturday, July 7, 2018, 17:31 [IST]\nएक नए शोध में पता चला है कि सूखे मेवे खाने से पुरुषों के शुक्राणुओं की गुणवत्ता बेहतर होती है.\nवैज्ञानिकों का कहना है कि जिन पुरुषों ने 14 हफ़्तों तक रोज़ाना दो मुट्ठी अखरोट, बादाम और हेज़ल नट खाए ना सिर्फ़ उनके शुक्राणुओं की ताक़त बढ़ गई बल्कि उनके तैरने की रफ़्तार में भी इज़ाफ़ा हुआ.\nइस शोध के नतीजे ऐसे समय में आए हैं जब पश्चिमी देशों के मर्दों के शुक्राणुओं की संख्या में गिरावट दर्ज की जा रही है. इसे प्रदूषण, धूम्रपान और सेहत को नुक़सान पहुंचाने वाली ख़ुराक से जोड़कर देखा जा रहा है.\nवैज्ञानिकों का कहना है कि अच्छी और संतुलित ख़ुराक से इस समस्या पर काबू पाया जा सकता है.\nहर सात में से एक दंपति को बच्चे पैदा करने में दिक़्क़तों का सामना करना पड़ रहा है. तक़रीबन आधे जोड़ों में इसकी वजह मर्द होते हैं.\nवैज्ञानिकों ने 119 सेहतमंद पुरुषों पर शोध किया. उनकी उम्र 18 से 35 साल के बीच थी. इन मर्दों को दो समूहों में बांट दिया गया.\nइसमें से एक समूह को रोज़ाना 60 ग्राम सूखे मेवे खाने को दिए गए जबकि दूसरे समूह की ख़ुराक पहले जैसी ही रखी गई.\nइस शोध से वैज्ञानिकों ने पता किया कि मेवे खाने वाले मर्दों के शुक्राणुओं में 14 फ़ीसदी बढ़ोत्तरी हुई जबकि उनकी सेहत पहले से चार फ़ीसदी बेहतर हुई. यही नहीं, शुक्राणुओं के तैरने की ताक़त में भी छह फ़ीसदी का इज़ाफ़ा हुआ.\nविशेषज्ञों के मुताबिक इस शोध से उन दूसरे शोधों की भी पुष्टि होती है जिनके मुताबिक ओमेगा-3, फैटी एसिड और एंटी ऑक्सीडेंट से युक्त भोजन खाने से प्रजनन क्षमता बेहतर होती है.\nमेवों में ये सभी पोषक तत्व और अन्य पोषक तत्व होते हैं.\nगांजे का उत्तेजना से क्या है नाता\nशोध करने वाले स्पेन की रोवीरा वर्जीली यूनिवर्सिटी के डॉक्टर अल्बर्ट सालास ह्यूतोस कहते हैं, "वैज्ञानिक सबूत इकट्ठे कर रहे हैं कि अच्छी ख़ुराक से प्रजनन क्षमता बेहतर करने में मदद मिलती है."\nहालांकि वैज्ञानिकों का ये भी कहना है कि जिन मर्दों पर ये शोध किया गया है वो सेहतमंद थे और ये देखना अभी बाक़ी है कि कमज़ोर मर्दों पर इसके असर कैसे होंगे.\nयूनीवर्सिटी ऑफ़ शेफ़ील्ड के पुरुषविज्ञान विशेषज्ञ प्रोफ़ेसर एलन पेसी कहते हैं कि ऐसा भी हो सकता है कि मेवे खाने वाले मर्दों ने अपने जीवन में और कोई भी सकारात्मक बदलाव किए हों जिन्हें शोध में शामिल नहीं किया गया हो. प्रोफ़ेसर एलन शोधकर्ताओं में शामिल नहीं थे.\nलंदन के एक पुरुष अस्पताल में क्लीनिकल एंब्रायोलॉजिस्ट रहीं डॉ. वर्जीनिया बॉल्टन का कहना है कि शोध के नतीजे सैद्धांतिक तौर पर तो रोचक हैं लेकिन ये कहना नामुमकिन है कि उनका गर्भाधान की संभावना बढ़ाने में क्या योगदान हो सकता है.\nवो कहती हैं, "लेकिन जब तक हमें सभी सवालों के जवाब नहीं मिल जाते हमें अपने मरीज़ों से कहना चाहिए कि वो धूम्रपान और शराब पीना छोड़ दें, अच्छा खाएं और सेहतमंद जीवन जिएं."\nशोध के ये नतीजे बार्सीलोना में यूरोपियन सोसायटी ऑफ़ ह्यूमन रिप्रोडक्शन एंड एंब्रायोलॉजी की बैठक में पेश किए गए.\nये शख्स है 60 बच्चों का पिता लेकिन पत्नी को नहीं है पता!\nsperm science research scientist\nSpermatozoos are the strongest sperm


इंटरप्रिटेशन ऑफ़ इनवर्स हेड एंड शोल्डर्स, बाइनरी विकल्पों के लाभ\nहिवा सिंह रिलीज़ की तारीख - अप्रैल 9, 2017\n2.3.1। विसर्जन (भिगोना) द्वारा कीटाणुशोधन के दौरान, कीटाणुशोधन की वस्तुओं में चिकित्सा उत्पाद, ड्रेसिंग, रोगी इंटरप्रिटेशन ऑफ़ इनवर्स हेड एंड शोल्डर्स के रक्त और अन्य जैविक तरल पदार्थों से दूषित, व्यंजन, रोगी के मलमूत्र, रोगी की देखभाल की वस्तुएं (जहाज, बत्तख, ऑयलक्लोथ, पीने के कप, थर्मामीटर), दस्ताने हैं। चौग़ा मेडिकल स्टाफ, भोजन बचा हुआ, आदि। बाजार के रुझान को मापना और फिर सही स्टॉक में निवेश करना पैसा बनाने का सबसे अच्छा तरीका है, इसे हर निवेशक स्वीकार करता है। यह प्रवृत्ति का विश्लेषण करने की भावना है जो अंतर बनाता है।\nश्वाब मोबाइल (चार्ल्स श्वाब) अग्रणी स्टॉक ट्रेडिंग ऐप में से एक है, जो सभी कौशल स्तरों के निवेशकों के लिए बनाया गया है। ऐप डिज़ाइन बहुत ही सरल है, जो पहली बार उपयोगकर्ताओं के लिए आसान बनाता है। इसमें अनुभवी निवेशकों के लिए उन्नत सुविधाओं की एक लंबी सूची भी शामिल है, जो हर व्यापारी के लिए उपयुक्त है। यह आपको खरीदारी कार्ट पृष्ठ पर लाता है, इसलिए अपनी व्यक्तिगत जानकारी और क्रेडिट कार्ड विवरण भरें। जब आप ऑनलाइन ट्रेडिंग प्लेटफॉर्म के लिए साइन अप करते हैं, तो आपको अपने जोखिम-मुक्त ट्रेडिंग अभ्यास की सुविधा के लिए एक डेमो अकाउंट मिलेगा। आपके द्वारा चुने गए ब्रोकर के आधार पर, आप $ 1,000 और $ 100,000 के बीच का डेमो अकाउंट सुरक्षित कर सकते हैं। दिलचस्प है, जब एक नौसिखिया के रूप में आप व्यापार करते हैं और अपने डेमो खाते को सूखा देते हैं, तो आप इसे मुफ्त में मूल शेष पर वापस भेज सकते हैं।\nसबसे पहले, समय-सीमा एक व्यापारी चुनता है संकेतों पर बहुत प्रभाव पड़ता है। दूसरा, पैटर्न की मान्यता से प्राप्त संकेतों की तुलना में निरपेक्ष ऑसिलेटर स्तरों से संकेत अक्सर कम विश्वसनीय होते हैं। तीसरा, बाजार में मजबूत प्रवृत्ति के मामले में, ओवरसोल्ड और ओवरबॉट संकेतक बहुत सफल नहीं हैं। मल्टी-पिक्चर इंटरप्रिटेशन ऑफ़ इनवर्स हेड एंड शोल्डर्स पहेलियाँ के साथ शब्दों का अनुमान लगाने का अभ्यास करें।\nहमने पहले कहा था कि केवल चलती औसत के साथ कीमतों की तुलना करना गलत संकेत प्रदान कर सकता है, मुश्किल समय जब SMA को पार करने की कीमत प्रवृत्ति की ओर नहीं ले जाती है। लोग काफी सरल तर्क का इंटरप्रिटेशन ऑफ़ इनवर्स हेड एंड शोल्डर्स पालन करते हैं: वे द्विआधारी विकल्प (तलाक या नहीं) के बारे में जानकारी की तलाश कर रहे हैं, जिसके बाद वे इस के साथ काम करने में अधिक रुचि लेना शुरू करते हैं। NTRO के तहत NCIIPC ने दिशानिर्देश जारी किए हैं, जिसमें इस तरह के हमलों को रोकने के लिए अनुप्रयोग श्वेतसूची, अप्रयुक्त बंदरगाहों को अवरुद्ध करना, अप्रयुक्त सेवाओं को बंद करना और नेटवर्क ट्रैफ़िक की निगरानी करना शामिल है।\nबहरहाल, मैं गुवाहाटी में जम गया। लेकिन एक बात सबसे ज्यादा अखरती कि घर से आने के बाद, फिर कब जाना होगा। सेंटिनल के मालिक राजखोवा की बीवी एमडी थीं। एक-दो बार पट्टी पढ़ा कर उनसे छुट्टी तो ले ली, पर यह बराबर संभव नहीं था। इसलिए गुवाहाटी छोड़ने के लिए मेरे जैसा हर बाहरी व्यक्ति लालायित रहता। केंद्र सरकार ने अनुच्छेद 370 हटाने के साथ ही कुछ कालखंड के लिए जम्मू-कश्मीर को सीधे केंद्र सरकार के शासन में रखने का फ़ैसला बहुत सोच-समझकर लिया है. इसकी वजह समझना महत्वपूर्ण है. जबसे वहां गवर्नर रूल लगा है, वहां का प्रशासन सीधे केंद्र सरकार के अधीन आ गया है. इस कारण बीते कुछ महीनों में वहां गुड गवर्नेंस और डेवेलपमेट का बेहतर प्रभाव ज़मीन पर दिखाई देने लगा है। इस तरह, आप प्रति माह अतिरिक्त नकदी बनाना शुरू कर सकते हैं। आरंभ करने के लिए, अपने परिवार और दोस्तों को अपने नए पक्ष के बारे में बताएं। उन्हें सस्ती उड़ानों में मदद करें।\nवह सब है! 20 सितंबर को एक यादृच्छिक ड्रा के परिणामों की प्रतीक्षा करें, इंटरप्रिटेशन ऑफ़ इनवर्स हेड एंड शोल्डर्स शायद आप भाग्यशाली लोगों में से एक बन जाएंगे! यदि हां, तो आपको मेल में एक पत्र प्राप्त होगा।\nमार्किट सेंटीमेंट - इंटरप्रिटेशन ऑफ़ इनवर्स हेड एंड शोल्डर्स\nएक ऋण के लिए अवधि ऋण और ग्राहकों की पुनर्भुगतान क्षमता की राशि पर निर्भर करता है. हालांकि, अधिकतम अनुमति दी कार्यकाल अवधि के जो खत्म परिसंपत्ति वित्त पोषण पूरी तरह से क़ीमत कम करना सकता है पर निर्भर करता है. मूल्य अनुपात के लिए ऋण। अपनी गणना की जटिलता के बावजूद, परवलयिक खोज एवं बचाव की व्याख्या काफी सीधे आगे है। खोज एवं बचाव डॉट्स, एक पीछे को रोकने की तरह कीमतों का पालन करें, उत्तरोत्तर कीमतों की अवस्था आ के रूप में लंबे समय के रूप में अपने मूल प्रवृत्ति दिशा में जारी है।\nडिफ्रेंट के साथ पॉप-अप छवियां, अक्सर अनपढ़ ग्रंथों से नाराज उपयोगकर्ता परेशान होते हैं और खोज इंजन द्वारा सम्मानित नहीं होते हैं।\nENGULFING PATTERN (इन्ग्लाफिंग पैटर्न) BULLISH ENGULFING (बुलिश इन्गाल्फिंग पैटर्न) BEARISH ENGULFING (बीअरिश इन्गाल्फिंग पैटर्न) HARAMI Patterns(हरामी पैटर्न) BULLISH HARAMI (बुलिश हरामी) BEARISH HARAMI (बीअरिश हरामी) PIERCING PATTERN (पिअर्शिंग पैटर्न) DARK CLOUD COVER (डार्क क्लाउड कवर) MORNING STAR (मोर्निंग स्टार) EVENING STAR (इवनिंग स्टार)।\nएक सफल विदेशी मुद्रा खाता एक खाता है, जहां एक मनी मैनेजर या मनी मैनेजर्स आपके अकाउंट का प्रबंधन है। तुम सिर्फ पैसे में डाल रहे हैं और व्यापार निर्णयों को अपनी ओर से कुछ अनुभवी विदेशी मुद्रा व्यापारी द्वारा लिया जाता है। इंटरप्रिटेशन ऑफ़ इनवर्स हेड एंड शोल्डर्स आप सेवाओं के लिए एक आयोग का भुगतान करना होगा। क्रॉस - एक अनुबंध एक वैकल्पिक प्रकार की संपत्ति के लिए निष्कर्ष निकाला जाता है (एक नियम के रूप में, अंतर्निहित एक को पूरक या प्रतिस्थापित करना)। उदाहरण: एक संभावित निवेशक खुद को बढ़ती कीमतों से बचाना चाहता है, लेकिन शेयरों पर नहीं बल्कि एक्सचेंज इंडेक्स पर वायदा पूरा करता है। आपको सबसे पहले भविष्य के उत्पाद का चित्र बनाना होगा। इस उद्देश्य के लिए, आप हमारी वेबसाइट पर प्रकाशित योजना का उपयोग कर सकते हैं, या इसके आधार पर एक और उपयुक्त विकल्प विकसित कर सकते हैं। ड्राइंग तैयार करने में, उत्पाद के बुनियादी डिजाइन सिद्धांतों को संरक्षित करना आवश्यक है। चरण-सीढ़ी के ज्यामितीय आयाम, उपयोग की जाने वाली सामग्री, डिजाइन की बारीकियों को आपकी प्राथमिकताओं के आधार पर बदला जा सकता है।\nBinomo ट्रेडिंग प्लेटफार्म विंडोज के लिए अप्रैल 22, 2020\nसूचकांकों पर संकेतकों पर लाइन संकेतों जुलाई 21, 2020\nस्टोकेस्टिक का उपयोग करते हुए ट्रेडिंग रणनीतियाँ जनवरी 3, 2019\nमें टीएलएस ट्रेडिंग रणनीति Olymp Trade दिसम्बर 8, 2019\nNasdaq वायदा अनुबंध जनवरी 20, 2020


नोएडा : 1987 बैच के आईएएस रमा रमण पर पुलिस ने FIR दर्ज किया है. बिसरख निवासी कुलदीप भाटी का आरोप है कि उसकी जमीन का अधिग्रहण बिना किए ही बिल्डर को आवंटित कर दिया गया था. जब कुलदीप ने अपनी जमीन वापस मांगी तो आबादी दूसरी जगह शिफ्ट कर दी गई और आबादी शिफ्ट करने वाले अधिकारियों का तबादला हो गया. इस संदर्भ में भ्रष्टाचार निवारण कोर्ट मेरठ के आदेश पर कासना कोतवाली की पुलिस ने पूर्व सीईओ ग्रेटर नोएडा प्राधिकरण के रमा रमण समेत पांच अधिकारियों के खिलाफ केस दर्ज कर लिया है. बसपा और सपा के कार्यकाल में4जुलाई 2010 से 18 जुलाई 2016 तक तीनों अथॉरिटी में सीईओ और चेयरमैन की पद पर रमा रमण तैनात रहे थे. आरोप यह है कि इस पूरे मामले का निस्तारण करने के लिए प्राधिकरण के अधिकारियों ने 20 लाख की रिश्वत मांगी थी. इस संदर्भ में तत्कालीन सीईओ रमा रमण प्राधिकरण, महाप्रबंधक ऋतुराज व्यास, टाउन प्लानर वैभव जैन, और बिल्डर सहित अन्य अधिकारियों पर रिपोर्ट दर्ज करने का आदेश 1 मार्च को ही कोर्ट द्वारा दिया गया था. जिसके बाद ग्रेटर नोएडा पुलिस ने ग्रेनो अथॉरिटी के पूर्व सीईओ रमन एक बिल्डर समेत पांच पर भ्रष्टाचार के आरोप में मुकदमा दर्ज किया और जांच शुरू की है. यह मुकदमा भ्रष्टाचार यह मुकदमा मेरठ स्थित भ्रष्टाचार निवारण कोर्ट2के आदेश पर दर्ज किया गया, आरोप है की अथार्टी के अफसरों ने अधिग्रहण किए बिना ही एक भूखंड बिल्डर को आवंटित कर दिया था. भूखंड मालिक ने आपत्ति जताई तो उसे दूसरी जगह जमीन देने के नाम पर 20 लाख रुपए रिश्वत मांगे गए. मामले की जांच सीओ 1 - नोएडा कर रहे है. फिलहाल रमा रमण अपर मुख्य सचिव हथकरघा के पद पर लखनऊ में नियुक्त हैं. - AfsarNama | अफसर नामाAfsarNama | अफसर नामा\nनोएडा : 1987 बैच के आईएएस रमा रमण पर पुलिस ने FIR दर्ज किया है. बिसरख निवासी कुलदीप भाटी का आरोप है कि उसकी जमीन का अधिग्रहण बिना किए ही बिल्डर को आवंटित कर दिया गया था. जब कुलदीप ने अपनी जमीन वापस मांगी तो आबादी दूसरी जगह शिफ्ट कर दी गई और आबादी शिफ्ट करने वाले अधिकारियों का तबादला हो गया. इस संदर्भ में भ्रष्टाचार निवारण कोर्ट मेरठ के आदेश पर कासना कोतवाली की पुलिस ने पूर्व सीईओ ग्रेटर नोएडा प्राधिकरण के रमा रमण समेत पांच अधिकारियों के खिलाफ केस दर्ज कर लिया है. बसपा और सपा के कार्यकाल में4जुलाई 2010 से 18 जुलाई 2016 तक तीनों अथॉरिटी में सीईओ और चेयरमैन की पद पर रमा रमण तैनात रहे थे. आरोप यह है कि इस पूरे मामले का निस्तारण करने के लिए प्राधिकरण के अधिकारियों ने 20 लाख की रिश्वत मांगी थी. इस संदर्भ में तत्कालीन सीईओ रमा रमण प्राधिकरण, महाप्रबंधक ऋतुराज व्यास, टाउन प्लानर वैभव जैन, और बिल्डर सहित अन्य अधिकारियों पर रिपोर्ट दर्ज करने का आदेश 1 मार्च को ही कोर्ट द्वारा दिया गया था. जिसके बाद ग्रेटर नोएडा पुलिस ने ग्रेनो अथॉरिटी के पूर्व सीईओ रमन एक बिल्डर समेत पांच पर भ्रष्टाचार के आरोप में मुकदमा दर्ज किया और जांच शुरू की है. यह मुकदमा भ्रष्टाचार यह मुकदमा मेरठ स्थित भ्रष्टाचार निवारण कोर्ट2के आदेश पर दर्ज किया गया, आरोप है की अथार्टी के अफसरों ने अधिग्रहण किए बिना ही एक भूखंड बिल्डर को आवंटित कर दिया था. भूखंड मालिक ने आपत्ति जताई तो उसे दूसरी जगह जमीन देने के नाम पर 20 लाख रुपए रिश्वत मांगे गए. मामले की जांच सीओ 1 – नोएडा कर रहे है. फिलहाल रमा रमण अपर मुख्य सचिव हथकरघा के पद पर लखनऊ में नियुक्त हैं.